
Társadalmi fejlés. 


Nemrégiben elhalt egyik babéros-nevű hazánkfia, festő- 
művészünk, Zichy Mihály, egy kép keretében akarva meg- 
szólaltatni az eseményekben nagy multú XIX. százév vérhul- 
lámokban zajló korszakos történelmét, a tuláradó férfierő féktelen 
bravurjaival, a művészi alkotás monumentalis szélességében 
megfesté a keresztény civilisatio és pogány világfelfogás har- 
czát, a pápaság küzdelmét s a fajok egyesítését és a családi 
élet rázkódtatásait, s mivel szerinte a leghumanusabb, leg- 
ragyogóbb eszmék csakis az érettük kiontott vérben, romlásban 
vernek gyökeret, nagyobb, állandóbb alkotások ára mindenütt 
a pereznyi pusztulás diadala, — nagy művére oda tevé, hogy a 
sok könnyáldozat, lelki tortúra és borzalmas vérözön után vir- 
radni fog, hátulról a Krisztus alakjának távoli körvonalai elmo- 
sódva, álomszerű vonalakkal rajzolódnak az ég szivárványos 
hajlására. 

A mit kifejez a művészi ecset s a mi félálomban a festő 
lelkében lebegett, az ma is benne van a levegőben s nagyjában 
legalább ma is ugyanaz. 

Sok harecz van ma is a világon. A természet harcza és 
a társadalom harcza, az elvek és érdekek harcza, az elméleti 
szélsőségek és a gyakorlati szempontok harcza, sejtek kiválo- 
gatása a testben, jelszóké a közéletben, munkás és munkaadó 
egymásközti ellentétei és surlódásai, miket még eddig csak 
csökkenteni tudott a munkás-jóléti intézmény s a hatalmi két- 
oldaluság; továbbá a küzdelem Isten nélkül s küzdelem az 
Istennel, felekezeti és faji ellentétek, politikai reformok és rendi 
viszonyokból való kibontakozások, nemzetek nagy versenyzései 
s az absolutismusnak minden önálló létet és öntevékenységet 
megsemmisitő tulságai — nem szemeink előtt vannak-e ? S mind- 
ezek nem az erősek és gyengék ádáz harczai-e, melyekben 

megvannak a győzők és legyőzöttek, a diadalittas csapatok és 
sebesült rabszolgák, a halottak és a hulla-fosztogatók, a SÍr- 
kertek és a vörös keresztek"? Nem áll-e Babylonia óta ma 
is az egységes állam-ideál s nemzeti szellem szemben a nem- 
zetiségi önérzet szertehúzó törekvéseivel? Nem vívja-e harezait 
a keresztény világnézlet a nemzetközi socialdemokratia érzelgős 
kétségbeesésével s a történelmi materialismus nyughatatlansá- 
gaival? Béke és csend nyugalma honol-e a pápaság mindent 
absorbeáló egyetemessége s az emberiség amaz egységes törek- 
vése közt, hogy modernebb elméletek alapján rendezze be a 
maga sajátos emberi élet-világát? S végre az a rengeteg fonák 
gazdasági elv, jogi elmélet, zürzavaros élvezet-vágy, medeai 
lelkületből fakadó cselekvés, elprédálása az életnek s kialakulása 
a vér- és idegélet rettentő formáinak, s mindaz, a mi a tár- 
"sadalom socialis bűnét teszi, de annyira elfajulva és az ártat- 
lanságig  bemohosodva, hogy a moralis szégyen valósággal 
tombol az emberiség lelkén, őrjöng az élet színpadán: nem 
támadják-e szakadatlanúl a családi életet minden híven telje- 
sített kötelességeivel és méltán viselt felelősségével, nem igye- 
keznek-e kivetkőztetni a családot szellemi és társadalmi fontos 
szerepeiből, hogy ezáltal irányithassák más ezélok és functiók 
T0L6T ss 

Es viszont és ezeknek a jeleneteknek határozott hátteréül 
a keresztény vágyakozás édes-bús melodiájának meg-megcsen- 
dülő accordjaiban nem tárúl-e szemeink elé, hogy a világ küszö- 
bön álló socialis újjászületése, a társadalmi jóllét és a társadalmi 
tökéletesedés újra éledésének és természetes folytatásának gon- 
dolata semmi más, mint betünként a Jézus tanítása, hogy a 
züllő erkölcsöket csak az ő szelleme válthatja meg a megsem- 
misüléstől . . . 

Mind-mind ugyanaz ez, mit jelképesen a művész elbeszélt. 
Legfennebb a színtér változott. A. harezok mezeje a történelem 
látható színpadáról áttevődött a láthatatlan lelkekbe, beleszövő- 


, 


dött a lélek mozgásának minden renddel és szabálylyal önként 
alakuló ellentéteibe. 
) "A € 9 . tj A c ú ep ei ka 4. , .. .. a. e 
Egyéb a régi. Még ama bizonyos sötét, fürtös felhők is, 
melyeket már űz és hajt a hajnali világosság, nem akarnak 
tágítani. A pusztulás geniusának szemmel látható újabb és 


újabb diadalai, a rombolás szellemének hozott áldozat mintha 

még ma sem volnának elegendő ahhoz, hogy a szebb jövő fel- 
tünjék s hogy a bizonytalanságtól való borzadály futó fellegként 
széjjelbomoljék, — csak ez sötétiti mindig a jelen tisztaságát, 
veszélyeztetvén a hajnal fényerejét, a ragyogó czél eljövetelét. 

Hanem a mostani korszaknak nevezetességet azért koránt- 
sem ez az ismétlődő vagy visszatérő történelmi jelleg biztosit; 
. fontosságot helyzetünknek nem az nyujt, hogy a jelen minden 
törekvésében és eszmemozgalmában már benne van csirája a 
jövőnek s így a jövő eszméinek csiráztatása a legnagyobb óva- 
tosságra és vigyázatra int, s a talaj, melyből kihajt az új idők 
virága, a legszorgalmasabb munkát várja meg... Nem! .. 
Csak természetes az is, ha a jelenkor embere nem elégszik meg 
a létező és meglevő dolgoknak magyarázatával, hanem a jövőre 
néz, a jövő társadalmát vizsgálja, minden energiáját ama követ- 
kezendő társadalom socialis szervezetének a tanulmányozására 
forditva, mely a jelenlegit fölváltani fogja . . . Hiszen ősidőktől 
fogva így van ez! 5 ha az ember csakugyan a lényegét keresi 
a változásoknak s azoknak rejtett rugóit igyekszik előpattan- 
tani: egyenes kötelességet teljesit. Mert Ostwald nézete szerint 
egész művelődésünk azon alapszik, hogy a jövőre is gondolunk, 
s hogy bizonyos dolgokat előre meg tudunk mondani, termé- 
szetesen különféle pontossággal. Szóval nincs semmi különös, 
vagy éppen nyugtalanitó abban, ha a tudományos vizsgálódás 
csak úgy, mint a kritikátlan ösztön — félve rázkódtatásoktól — 
ráveti magát a jövőre, hogy az eseményeknek legalább bizo- 
nyos területét a jól értelmezett indeterminismus szétterülő irány- 
vonalain haladva, hozzáférhetővé tegye az előrelátásnak . . . 

A mi átmeneti korunkban a legnevezetesebb és igen örven- 
detes az, hogy nemcsak késztetjük látásunkat lehetővé tenni 
az előrenézést, hanem ujjáalakult a látás is, s a haladás nem 
a pessimismus, hanem a társadalmi optimismus hitvallásában 
nyer kifejezést. 

Hatvan esztendő óta folyton kisért a különféle forradalom 
árnya. De a régihez képest ma mégis óriási különbséggel. Többen 
és egyre többen vallják, hogy az emberi társadalomnak nem 
revolutióra, hanem evolutióra van szüksége. Az összeomlási 
elméletek vérpárás álmai mind kevesebb hivőre találnak, ellen- 
ben az egységes fejlődési menetben mind számosabban látják, 
úgy, hogy a mi körülöttünk van semmi egyéb, mint megannyi 

fejlődési-tünet, melyek az evolutios-erők tudatos vagy öntudatlan 
megnyilatkozásai nyomán állottak elő. 

Egyszóval korszakunknak legjellegzetesebb vonása a fejlő- 
dés lett. 

De hát mit is jelent ez a fejlődés? Mit általában, s mit 
a szellemi életre nézve?... Igazán oly korszakalkotó-e az 
emberi szellem történetében, mint hivei hirdetik, vagy oly üres, 
vizenyős, csak rombolni tudó, a minőnek az evolutionista és 
monista világnézet ellenpropagandája szereti feltüntetni? 

Azt hiszem egyik úgy, mint a másik. 

Mert látva mondjuk az ember társadalmi életének torz- 
erkölcseit, mint a nagy fejlődésfolyamatnak szükségképp bekövet- 
kező termékeit, elragadtatva nem lehetünk a fejléselmélet tüne- 
ményeitől. Látva a nagy városok utezáin, a legfényesebb paloták, 
templomok, színházak, könyvtárak és muzeumok szomszédságá- 
ban mesterségesen tenyésztő újkori vandalismust, a mint az 
ugynevezett osztályöntudatos proletárság testi és lelki alkotó 
elemei, kötelességei és tehetségei ott támadnak, alakulnak és 
módosulnak, mig végre a homo socialis teljesen kifejlődik, felnő 
s erőben és hatalomban ott áll előttünk: lázasan kiálthatunk 
fel — avagy fejlődés-e mindez ? . . . Fejlődés-e az, mikor az 
egyén mindenre felszabadítja magát, mi által ostromolhatja a 
társadalom rendjét, siettetheti a tekintélyek lejáratását? . 
Fejlődés-e a jakobinismus folyton erősbülő szelleme, mely mil- 
liók fejét követeli azért, hogy a józan ész uralkodjék? . . . Fejlő- 
dés-e az az evezés a hitetlenség vizein az anarchia felé, mely 
teljesen le akarja törni a lelkiismeret uralmát, elnémitani a 
kötelesség szavát s határozott merényletet tervez a civilisatio 
ellen? Fejlődés-e az, mit a csalódott kor, a kiábrándult nemze- 
tek keresztútjai mutatnak ? . . . 

Mindezek aligha fognak tanubizonyságot szolgáltatni az 
evolutio egyre hatalmasodó igazságainak helyessége mellett. 

Ellenben igen helyesen vélik némelyek azt, hogy minden 
fejlődés és átalakulás csak annyiban tekinthető haladásnak, 
a mennyiben előmozdítja valamely társadalmi eszménynek meg- 
valósulását, vagy legalább is útját egyengeti oly társadalmi 
állapot bekövetkezésének s formából-formába való elváltozásá- 
nak, mely a közvetlen előzővel szemben visszaesést nem mutat. 

A-mit Spencer hirdetett s a mit társadalomtudományi 

evolutionismus néven ismerünk, mely szerint a társadalmi élet 
is az életföltételekkel folytonos kölcsönhatásban áll s csakis a 
faj alkalmazkodása az életfeltételekhez hozhat létre szilárd 
jellemeket és egészséges érzéseket, az ma egész iskolát alkot 
a társadalomtudomány világában. A környezet-elméleti hatások 
érvényesülnek. A jelszó fogékony földre hull mindenfelé. A 
tovább fejlődés korszaka beállott már az egyén, mint a társa- 
dalom öntudatában, lelkivilágában. 

Elmélkedjünk tünetei fölött ! 

A fejlődés teljesen a természettudományos világnézetre 
levén alapitva, csak természetes, hugy összeütközésbe jő az 
emberi szellemnek amaz irányzatával, mely a természet fölöttit 
az emberi véges látkör fölé helyezi. A mostani fejlés is min- 
denek előtt a keresztény-világnézet ellen irányúl. A vallásos 
eszmék saját belső fejlődési törvényeit, a physikai és chemiai 
törvényektől esetleg különböző szellemi és lelki törvényeit nem 
ismerve s nem is keresve, s a kereszténység világboldogitó 
tanainak eszmekörét, a lelkiek világának erkölcsi jelenségeit 
csak azokban a merev dogmákban látva, melyeket a felületes 
szemlélődés benső magnak és lényegnex tekint: a kezdődő 
fejléselmélet viszonya a valláshoz annak lekicsinylésében nyil- 
vánul. S a mire Darwin sohasem gondolt, az is bekövetkezett. 
A Marxismus név alatt isineretes tudományos socialismus az 
emberi társadalom absolut tovább fejlődéséből teljesen kitörül.e 
a vallást, kijelentvén, hogy a különböző társadalmi idcologiák 
csak amolyan cziczomái az emberi szellemnek, melyek a tár- 
sadalom fejlődésében igazi mozgató energiát nem jelentnek. 

Nem hiában, hogy egyre többen akadnak tudósok, kik a 
tudományos socialismus teljes csődjéről beszélnek. 

Hiszen teljes félreértés volna a fokról-fokra való fejlődés 
természetes mechanismusában, a mindenre kiterjedő okság-elv 
érvényesülésében esupa eretnekséget vagy atheismust látni. A 
mit az constatált, az még nem lázadás az Isten ellen, hanem 
a természet erőinek fejlesztő hatásáról, a szervezeteknek s a 
tényeknek magukban rejlő s beléjük oltott fejléserejéről, vagy 
legujabban az anyag és szellem ellentéteinek az energia fel- 
sőbb egységébe való összeolvadásáról alkotott gondolat-forma. 
S ez iránynak már vannak is ékes szószolói a fejléselmélet 
hiveinek vallomásai szerint. Többek közt Vetter, ki az evolu- 

tionista világfelfogásnak ethikai oldalát vizsgálva s az ember 
ősi gondolatmenetének mivoltát keresve, arra a végkövetkezte- 
tésre jut, hogy ,a szellemi világban való hit zavaros sejtelmei- 
ből az oki összefüggések ismertetésének előrehaladtával mind 
világosabban tünik ki, hogy minden véges dolognak ősforrása, 
fentartója egyetlen, változhatatlan legmagasabb lény, mely ben- 
nünk és velünk, magunkkal és az egész világgal él és alkot 
és a melynek mégis másnak kell lennie, mint mi és mint széles 


e világ". Vagy más helyt: , — Az istenfogalom eddigi egész 
fejlődése — tisztán emberi fejlődés, a legalsóbb szenvedélyek- 


nek alávetett lényből félreismeshetetlenűl haladva ama legfelsőbb 
fok felé, hol az utolsó emberi rárakott aggaléktól is megsza- 
badulva, úgy jelenik meg az emberek felfogásában, mint a 
tiszta kifürkészhetetlen létező, a nagy világrejtvénynek valódi 
ősértelme. Ebben — mondja ő — s csakis ebben békűl ki a 
hit és tudás egymással, a mindkét részről való elérhetetlenség 
teljes tudatában". Avagy, hogy mire értékeli a vallást a fejlés- 
elmélet s mennyi benne a vallás-ellenesség, értsük meg Bölsche 
szavait, melyekben kifejezi, hogy .a ki a vallásban talált eny- 
hületet, az ezután is meg fogja benne találni. A leszármazás 
tényeinek ismerete semmi összefüggésbe sem hozható a szív 
belső vallásával. A vallásos érzés sokkal inkább emberi valami, 
hogy sem azt ily fejlődésbeli tények ismerete leronthatná" . . . 
Ugy is van ez! Ha a fejlődés mindenben uralkodó vezér- 
eszméje a tovább haladás útját akarja egyengetni, számolnia 
kell a történelmileg adott helyzettel; a teljes negatio az ember 
természetében mutatkozó tárgyilagos erők iránt, melyek törté- 
nelmileg létrejöttek és tényleg megvannak — mint a vallás is, 
— nem fog a társadalmi viszonyok tökéletesebb rendezéséhez 
vezetni. 
És itt vessünk egy futó pillantást a kereszténység alapján 
álló s így hatásukban mindenesetre jelentékenyebb fejléselemekre. 
Mint a ki a társadalom fejlődését a maga egészében fogja 
fel, Kidd Benjámin ragadja meg figyelmünket. 
A társadalmi élet összjelenségeit nézve, megfigyeléseit 
körülbelől ezekben adja vissza: ú 
"A létért való harczban a társadalom képességének s eré- 
lyének, illetve alkalmazkodási képességének az alapja: az altru- 
Ismus. A mint ez gyengűl, megszűnik harczképes lenni. 

Az egoismus és altruismus óriási harczokat vívnak egy- 
mással az ó-kortól kezdve. Napjainkban kevesebb az önzés s 
nagyobb az altruismus, mint volt az ó-korban. A harcz az egyén 
és társadalom közt elérte tetőpontját. Az egyén több-több jogot 
kap. De napjainkban is szemközt állanak az egyén és közérdek. 
53 a jövő feladata, hogy az egyén érdeke s az egész érdeke egy- 
mást teljesen fedjék. A mi pedig rábírja az egyént, hogy a 
saját érdekéről lemondjon, hogy az élő nemzedék a jövőért mun- 
káljon, esetleg azért áldozatot is hozzon: az a vallás. 

Az ember értelmi tehetsége a civilisatióval nem tart lépést. 
A. vadak gyermekei az iskolába jutva, az évezredes fejlődésű 
európaiak gyermekeivel kiállják a versenyt. Az emberiség óriási 
fejlődése nincs okozati összefüggésben az értelmi fejlődéssel ; 
csakis az ember erkölesi felfogásának és életének változása 
halad lépést az emberiség fejlődésével. Azok a társadalmak 
virágzottak, melyekben az erkölesi élet fejlődött s szilárd ala- 
pokon nyugodott; mivel pedig az erkölcs szabályozója a vallás, 
mert ez az emberi magaviselet ész feletti szentesítése, ugyan- 
azért a vallás volt és lesz mindig azaz elsőrendű, nagy tár- 
sadalmi intézmény, mely az emberiség fejlődését vezeti és 
tökéletesiti" 

Ime az emberi intézmények átalakulásának tűneményei 
köré vezérelvül már belekerül az altruismus is, s azt a lehető 
legnagyobb érvényesülésre kivánják juttatni. 

Vajjon miben ellenkezik itt a fejléselmélet a keresztény- 
séggel? 

Egyben mindenesetre. Abban, hogy a fejléselméleti írány- 
ban mozgó észjárás nem oly természetű, hogy vele a szeretetet, 
a felebaráti szeretetet teljesen megértsük. Vagy ne vennők-e 
észre, hogy a darwini gondolatmenet szerint, midőn nemzedékről- 
nemzedékre mindig, minden időben és helyen csak a legalkal- 
masabb egyedek maradnak fönn: mind szűkebb körbe vonulunk 
altruismusunkkal? Ne látnók-e be, hogy a lények fölfelé való 
fejléselméletében mennyire nem kedvez az altruismus a segélyre 
leginkább szorultaknak, a fentartásra azonban kevébé alkal- 
masoknak ? . . 

Menpyivel fejlettebb ehhez képest a keresztény szeretetnek 
evolutiós ereje! . . . Hirdeti az egyetemes testvériséget. Oltalmába 
veszi a gyermeket, a gyenge nőt, a nyomorultat és az aggot. 

Széttöri a rabszolga bilincseket. Kiterjeszti a polgári jogokat 
az elnyomott rétegekre. Lemondásra birja az előkelőket elő- 
jogaikról. Eleven virágzásban tartja a democraticus gondolko- 
zást . . . Hol gyökereznek ezek, ha nem a keresztény altruis- 
musban? S van-e, lehet-e hatalmasabb evolutiós erőt elképzelni 
is a kereszténységnél ? . . . Bizony az altruismusnak senki más 
alapot nem vethet annál, mint a mely egykor vettetett a keresz- 
ténységben. 

Itt még egy kérdést kell érintenem, mely a társadalom 
fejlésénél életbe vág. S ez az, hogy csakugyan az erkölcsi s 
egyedűl csak az erkölcsi s nem az értelmi fejlődésen fordul-e 
meg a haladás? Vagyis mindig jobb háttérbe szorítani a fejlő- 
désnél a culturelemeket ? 

Kiddnél, midőn minden társadalmi haladásunk az altru- 
ismusra való törekvéstől függ, mint másik állandó kegyeltje 
tünik fel az erkölcsi elem kizárólagossága. Kutatja a társadal- 
mak tartósságának, harczerejének okát s alapját s mivel az 
egyéni kiválóságok magukra, a virágzó culturák magukban nem 
teszik azt az általános, mindenre alkalmazható elvet, mely foly- 
tonos emelkedést jelölne, kutatásában csak annak kegyelmez, 
a mit az erkölcsi nevezettel tud megnevezni. A mire nézve 
igazat is adunk neki annyiban, hogy a társadalom csakugyan 
az erkölcs útjáról le nem térhet, ha vesztébe rohanni nem akar, 
s hogy a társadalmi rend valódi őre közvetlen csak az erköl- 
csösség és az erkölcsi meggyőződés lehet; de a mennyiben 
mégis a társadalmat egyének alkotják s az egyénre nézve idealis 
állapot csak úgy képzelhető, ha minden egyén maga tudja 
önsorsának intézését kezébe venni, a mihez szellemi előkészület 
is szükséges; s továbbá, mivel a socialismus legnagyobb vesze- 
delme is a tudatlanságtól jön; s a közérdek és közjó érdekében 
felidézhető cselekvések fejlődésében előrevivő szerepe csak az 
általánosabb művelődésnek, s a szükebb látóköröket átható 
összeség gondolatának van és lehetséges: az ember értelmi és 
erkölcsi tehetségei egymás mellé rendelt fogalmaknak, egymás 
ellenőrzésére állitott össztényezőknek tekintendők a társadalmi 
fejlésben. 

Vagy miért álljunk az értelmi haladás ócsárlói közé? 
miért deducáljunk az észből minden zavarcsinálást, forradalmi 

valóban észbeli természetüket ? . . . Nem érvényesült-e elég eszmé- 
nyiesen, mint socialis mozgató erő a lovagvártól a paraszt- 
kunyhóig a renaissance, mint az emberi szellemnek egyik 
lendületi mozzanata? Nem volt-e kedvező a socialis fejlődésre 
a reformatio, mikor a népet felvilágosítva önrendelkezésre szok- 
tatta, — a zsarnokoskodást megvető észnek kedvezve — nagy- 
koruságra, felelősségre nevelte? Nem a felvilágosodás hajnal- 
pirjával találkozik-e Nyugat-Európa legtöbb társadalmában a 
XVIII. százév avult intézményeinek haldoklása? . . . Nem 
keresztény gondolat-e a szabadság, egyenlőség, testvériség; s 
ki tudja, nem azok értelmi súlya esett-e legtöbbször döntőleg 
a nemzeti akarat mérlegébe?... S vajjon nem lehetne-e az 
értelem eszközeivel is Isten szeretetére s felvilágosult hitre 
tanitani ? . . . S hogyha a vadak gyermekei csakugyan kiállják 
a versenyt az európaiakkal, ez csak annak bizonysága-e, hogy 
a társadalmi fejlésben az értelmi fejlődésnek döntő súlya nincs, 
— vagy annak is az, hogy a fejlődés folyamatnak a szellemi élet- 
jelenségekre is alkalmazható hajtó erejében kételkedjünk ? . . . 

Az értelem, a rationalismus korszakainak épp úgy meg- 
vannak sebei, mint másoknak. De helytelen volt-e azért, a mikor 
ez más, elmúlt időknek nyomába lépett s mikor ezéljául az 
erkölcsi tanoknak a böleselettel való teljes megegyezését tüzte 
ki? S mikor sok százéves vajudás után éppen azok a társa- 
dalmak jutottak el a legigazabb szellemi tartalomhoz, a me- 
lyekben a kihirdetett tételek és eszmények, a kimondott szó 
és hagyományos felfogás tekintélyét feltétlenűl nem ismerték 
el, mi előtt tudományos színtájon bizonyos rationalis értékelés- 
nek és igazolásnak alá nem vetették . . . 

A XX. évszáz embere hascnlíthatatlanúl fejlettebb, mint 
az előbbieké s vele együtt a társadalom is magasabb szellemi 
niveaun áll, mint az előbbi; éppen ezért az csak örömünkre 
szolgál, hogy a jövendő építésében egykoron az értelmi erőnek 
is szerep adatott, s az emberi ész, mint a fáklya fénye, világot 
hinthetett és hinthet az emberi lélek absolut értékekért vivott 
és vivandó küzdelmeire ! . . . 


BöLÖNI VILMOS, 


Jézus történelmi helyzete és hatásának titka. 


A Jézus" névnek nagyobb történelmi jelentősége van, 
mint bármelyik másnak az emberiség történetében. Egy név 
sem vésődött be oly átalakító és megszentelő befolyással az 
emberiség gondolkozásába és érzelmeibe, mint ez. Buddha és 
Confucius nevét tisztelettel emlitette és emliti ma is az emberek 
bizonyos nagy száma, de követőik a Jézuséival hasonlitva össze, 
egyhangu sokaságot alkotnak minden nagyobb történelmi fon- 
tosság nélkül. Sőt, mig Buddha nehány bölcsészeti vizsgálódás 
központja lett, Confucius prózai alak maradt, nem hatva meg 
sem a művészt, sem a theologust. De mily figyelemreméltók az 
alkotások, melyek Jézuson épültek föl jellemben, változatos- 
ságban és számban. 

S mily tudományos tevékenység halmozódott fel a Jézus 
neve körül, melynek ezélja elmondani történetét s kifejteni 
működését! Most, születése után 19 százév multával is mind 
nagyobb számban kerülnek ki a nyomdából új könyvek, melyeket 
tudós és köznép egyforma buzgósággal kereshet, mert azok közül 
egyik-másik megtalálja útját Afrika szivébe, India harasztjain 
át China tengeri kikötőibe is s a melyek mind valami új gon- 
dolattal vagy érzelemmel övezik körül az ő nagy alakját. 

Akármerre megy az útazó Kurópa nagy városai között, 
minden más emelvény fölé emelkedve látja a szószékeket, melyek 
tömeges voltukban a leghathatósabb és legcsodálatosabb bizony- 
ságát szolgáltatják ama nagy élet állandó befolyásának. És a 
kereszt, mely halálának eszköze volt, a halhatatlan élet legfőbb 
jelképe lett a szívekben. Van ugyan még hely, a hova nem hat 
el a keresztény vallás fénye. Van nép, melynek életében nem 
világol az új-szövetség tudománya. Lehet a tengereknek oly 
szigete, a hová még nem jutott el az evangélium szelleme. De 
nézzük meg a világban a művészi gyüjteményeket s úgy találjuk, 

hogy az alkotó szellem halhatatlanná igyekezik tenni a Jézus 
nevét. 

Ki tudná megszámlálni a theologiai rendszereket, melyek 
a hosszu évszázakon át Jézusról kifejlődtek. A vizsgálódásnak 
minő labyrinthjai ezek! Könyvtárakat raktak meg könyvekkel, 
hogy megkiséreljék lényének rejtélyeit kifejteni. Gyüléseket 
hivtak össze a föld minden részéről, hogy határozzanak termé- 
szetére és tanitására vonatkozó bizonyos kérdések fölött. Az 
eszméknek mily végtelen sora jelölte meg azt a nevet! Az 
emberek a Jézus szóra mindent ráolvastak a tiszta emberségtől 
a teljes istenségig. 

Az emberi nem legnagyobb politikai mozgalmai csaknem 
mind társitva voltak a Jézus névvel. A szent római császárság, 
a keresztes háboruk, a szász reformatio, a zarándokok útazása, 
hogy a különböző világrészekben békés otthont biztosítsanak 
hitük számára — mind a názárethi próféta történelmi jelentő- 
ségének bizonyos változatait mutatják. Ma a pápa a Jézus 
nevében uralkodik Rómában egy egyházi szervezet felett s a 
különböző vallásfelekezetek legtöbbje mind a Jézus nevével és 
nevében akarja boldogítani hiveit. 

A mivelődés, mely már hatalma alá fogta az egész földet ; 
mely leköti a ki nem meritett erőket és az emberi nem áiható 
hatalmát; mely megtalálja a barbárságot s szűkebbre szoritja 
annak határait; mely testvériesiti a nemzeteket ; széttöri a rab- 
szolga lánczait, lerontja a válaszfalakat, szétoszlatja a babona 
sötétségét — mondom, a mivelődés a Jézus tiszteletében lesz 
keresztényivé. Nem mondhatjuk ugyan, a mint egyszer valaki 
mondta volt, hogy a mivelődés erői mind Jézusból folynak ki, 
mint egy szökőkútból, de történelmi tény, hogy a hol ez a név 
megfordult, ott volt az emberiség országútja. 

Socrates az értelem mivelésére fektetett fősulvt, mely 
mindig fontos tényező a világ haladásában, de egyetlen egyház 
sem őrzi emlékezetét hymnusban vagy szertartásban. Művészet 
nem csoportosította alkotásait neve körül. Athénnek nagy bölcse 
megmaradt egy nehány tanitvány bölcs tanitójának ; Názárethnek 
prófétája pedig a szivekbe költözött, mint átható és vigasztaló 
barát, a szükség minden idejére. 

Egy jeles történetíró (Froude) összehasonlítást tett Jézus 
és Caesar között. Caesar az uralkodás theoriáját csodálatosan 

munkáló intézményekben testesítette meg, mely Rómát ama 
császári hőstettekre ösztönözte, miket a történészek csodálnak 
s melyek az emberiséget haladó irányában magasra emelték. 
Rányomta teremtő szelleme bélyegét korának eseményeire és a 
távoli korok életére. A császári rendszer, melyet alapitott, égette 
a nagyravágyást és irányitotta az államférfiak energiáját, miköz- 
ben intézte a nemzetek sorsát. Caesar gondolkozása még élhet 
Európa politikájában. De egyetlen osztály sem tette őt meste- 
rének és vezetőjének, hacsak nem a jezsuiták. Egyetlen tem- 
plom, festmény vagy hitczikk sem jött létre, hogy terjeszsze esz- 
méit és tiszteletet biztosítson jellemének. Egyetlen theologus 
sem találta meg benne a kulcsot az élet és halál rejtélyeihez. 
Neve nem hangzik a szószékeken s nem magasztalják a kuny- 
hóban, örömet és vigasztalást várva tőle. 

Mohamed alapitott egy vallást, mely közönséges elemeket 
foglal magában s teremtő hatalommal van felruházva. De a 
Mohamed neve nem jelent annyit s nem is alkotott oly sokat, 
mint a Jézus neve. A nagy arab befolyása alatt virágzott a 
művészet a mór királyi palotában s bővült a tudomány Bag- 
dadban. De ezek csak szórványos jelenségek voltak. A perzsa 
erkölcsök, héber kegyesség, görög bölcsészet és római polgá- 
riasság megtermették gyümölcsüket ama népek között, melyeket 
a Jézus neve, de nem a Mohamedé kötött össze egymással. 
Beszéljünk-e a művészetről, irodalomról, böleselet-történelemről 
s szinte még a közigazgatásról is, melyeknek nagyobb rend- 
szerei mind Jézus körül csoportosultak ? ! 

A horoscopia a jövő embereit megosztja Mohamed és Jézus 
között s bár az islam valószinüleg többet tehet, jelenleg bizo- 
nyos pogány törzsek között, mint a kereszténység, mégis a mive- 
lődés történelme a Jézus nevével kötötte össze a jövő uralmát, 
mert a kereszténység összehasonlíthatlanul nagyobb tanítót mond 
magáénak és mert az magában foglalja a százévek összehordott 
gazdagságát is. S mi több, ennek népe érettebb emberiség. 

Hogy a , Jézus" szó történelmi jelentőségének egy másik 
alakját is láthassuk, annak a személyes valláshoz való viszo- 
nyait kell vizsgáljuk. KH név nem egyedüli, vannak még hozzá 
hasonlók, de ez a legjelesebb. Például Aristoteles, kinek befo- 
lyása scholastikus. Az az emberi gondolkozás formáit alakitja. 
Mohamed befolyása fegyelmi, új szokásokra vezeti az embe- 

reket. A Confuciusé oktató, a magaviselet helyes rendszerére 
tanitja a köznépet. A Budd aa befolyása példaadó, mely a lemon- 
dást és önmegadást világosítja meg. A Jézus befolyása pedig 
személyi, mely összeköttetésbe hozza az embert a való, a nagy 
élettel. Ekkép a kereszténység minden hitelve és szertartása 
mellett személyi vallás volt. Midőn az emberek érintkezni kez- 
dettek Jézussal, oly személy jelenlétében érezték magukat, a 
kit lehet szeretni és a ki tud szeretni. Ő a gondolkozás embere 
volt, de valami több az oly gondolkozónál, mint Aristoteles ; 
tanitó, de valami több az oly fegyelmezőnél, a minő Mohamed ; 
erkölcsi vezető, de valami több az oly védőnél, mint Confucius ; 
tökéletes ember, de valami több, mint az a typus, melynek feje 
Buddha. 

Jézus a meghitt, gyöngéd barát volt, a mi egyetlen más 
próféta sem tudott lenni soha. Meg van a hűség Mohamed iránt, 
van tekintélye Confuciusnak, követik Buddhát, de a szeretet 
Jézus számára maradt fenn — az emberek szivükbe zárták őt. 
Jézus mindenekfelett személyes jelenlétet teremtett magának az 
emberek életében. A nép csodálatos embernek tartotta, a ki 
Galilea mezőin át az ők legmeghittebb és legbensőbb barátsá- 
gukba tudott jutni. Senki sem tudott a történelemben oly hű, 
igaz jellemet hátrahagyni, a ki hasonló szellemi erővel volt 
felruházva, bár megközelítőleg, mint Jézus. 

Ily szempontból vizsgálva a dolgokat, kérdezzük-e : miben 
állott Jézus fensőbbsége, kitünősége? Mi adott neki oly figye- 
lemreméltó emelkedést a történelemben ? oly roppant befolyást 
az életre? Az nem magyaráz meg semmit, ha azt mondjuk, 
hogy isten volt. Ez nem volna egyéb a megbecsülés ama tisz- 
teletteljes bevallásánál, mit az imádó sziv érez, de semmiesetre 
sem a fürkésző értelem által létrehozott inagyarázat. Az nem 
fejt meg semmit, ha pl. azt mondjuk, hogy Isten neveli a füvet. 
Senki sem fejti meg Amerika függetlenségét azzal, ha azt mondja, 
hogy Washington át volt szellemülve. Igaz, hogy az emberek 
néha azt képzelik, hogy Jézus istenségének állítása megfejt 
minden kérdést. Azonban az épp annyira észellenes, mint a régi 
perzsák következtetése, a kik midőn nem tudtak semmi elfo- 
gadhatóbbat mondani arra nézve, hogy kik irták az Avestát, 
azt állították, hogy Isten maga irta azt. 

Vannak emberek, a kik azt mondják, hogy Jézus kitünő- 

sége abban rejlik, a mit tett, vagyis cselekedeteiben, melyeket 
véghezvitt. De Jézus nem volt szervező, mint Caesar vagy 
Mohamed. Nem formulázott terveket. Nem alapitott egyházi 
rendszert. Nem kémkedett. Nem dolgozott ki semmi polgári 
vagy vallásos törvényt. Menyországa nem volt hivatalos alkot- 
mánymű. Munkálkodása annyira nélkülözte a szervezést, hogy 
a világ csodájának tartották, hogy az igy folytatva, valaha 
létesüljön. Boldogságtana és példázatai értékes magoknak tünnek 
föl, melyek gondosan szét vannak szórva az emberiség bekeri- 
tetlen mezőin. 

Mások állítják, hogy a Jézus munkája egy új szellemi 
oeconomia bevezetése volt a világegyetembe, t. i. hogy testét 
átadta a menynek, a honnan mint egy nyugvó, enyhitő istenség 
fogja kormányozni a világot. Munkálkodása a földön olyan volt, 
mint egy varázsszer, mely újjáteremti az emberi természetet. 
A régi theologusok mondják, hogy természetfölötti összebékitést 
végzett Isten és ember között. De ez egy messziről levezetett 
esetben materialistikus gondolat, mely több különbséget mutat, 
mint a mennyit megold. Ezt szerencsésen el is ejtették a haladó 
emberek mindenütt. 

A régi felfogást félretolta az igazság tisztító ereje.. Ily 
oeconomia lételét nem fedezi fel sem a psyechologus, sem a 
historikus ; annak létele érvénytelenné tenné az összes tudo- 
mányszerü következtetéseket. A gondviselés előhaladó útjai a 
kereszténységben ugyanazon nagyszerü folyamatok, mint bárhol 
egyebütt. A keresztény vallás nem hézag a történelemben az 
események természeti vagy mystikus folyama között. Jézus sze- 
mélyes befolyása az emberi életre szemmel látható és hatalmas 
történeti tényező. Ezt láthatjuk és megértjük. De egy áldozó 
vagy engesztelő működés hatása, melyet néha ráerőszakolnak, 
nem fedezhető fel. Midőn elismerjük Jézus nagy és kétségbe 
nem vont hatalmát a világban, egy lélek erőhatását ismerjük 
el és nem valami idegen látogató bűvészetét. 

Vannak, a kik a fölött vitatkoznak, hogy a Jézus hatal- 
mának forrása az ő tanitásában van, t. i, hogy egy új életelvet 
tanitott. Tanitásainak fenköltsége világos. De sok szép szava 
már jóval elhangzott a próféták vagy zsoltáriró ajkain. Jézus 
tanítása anyagából sokat készen talált, éppen mint történt 
Shakespeare-rel is. A mi a .hegyi beszéd"-ben kifejezésre jut, 

annak gyökere az ó-testamentomban van. De valamint a halha- 
tatlan költő, úgy Jézus is újjáalkotta az anyagot, melyet fel- 
használt ; geniusát vitte bele, az élet lehelletét lehelte abba. 

Es mégis mindezt fontolóra véve, azt kell mondanunk, hogy 
az ő mondásai, tanitásai nem fejtik meg az ő fensőbbségét, 
kitünőségét. Legjobb esetben is mondásai külsőlegesek, részle- 
gesek és töredékekből állók. Azok sohasem adják az élet meg- 
felelő tárgymutatóját vagy mértékét. Aztán meg a mint egy 
jeles iró oly igazán mondja: , Egy ember mindig sokkal több, 
mint az ő szavai". Van az életnek oly eszménye, a léleknek 
oly vágya, melyet semmiféle iró sem tud kifejezni. Vannak a 
jellemnek gazdagságai, melyekre a nyelvnek nincsenek szavai. 
Jézus szavai gyakran emlitik, de ritkán fejtik ki hatalmát. 
Nekünk a szavak mellett az alkotó mesterre is kell tekintenünk. 

A kérdés megfejtéséhez talán lehetne a kulcs ez: Jézus 
hatalma, fensőbbsége nem abban volt, a mit mondott, hanem 
abban, a mi ő volt. Az az ő gazdag és nemes személyiségéből 
folyt. Van személyes hatalom, cselekedettől vagy szótól füg- 
getlen, melyet leirni nem lehet, de tevékeny ethikai és történeti 
erő. Az az erőhatásos energia, mely úgy hat a jellemre, mint 
a delejesség a delejre. Az erkölcsi nagyság tündöklik; meg- 
világítja a sötét helyeket, mint az áldott nap. Mindnyájan emlé- 
kezhetünk, hogy mint gyermekek, mennyire el voltunk telve 
oly csodálkozással, mely vágyódásba ment át, nemes érzel- 
mekké melegedett, mely sürgette a cselekvést, ha valamely nagy 
embernek lehettünk szemtanui, vagy beszélhettünk vele. Már 
nem emlékezünk, mit mondottunk, vagy mit tettünk akkor, de 
egy nagy személyiség közelléte emelte lelkünkben a vágyat, 
mely sohasem halt meg azóta sem. 

Elfogadhatjuk e tényt, mely benne van a mindennapi élet 
legközönségesebb történetében ís. Midőn pl. azt mondjuk, hogy 
valaki jó szónok, szépen beszél, de a mit mond, nem tudja oly 
hatásossá tenni, mintha valaki más mondaná — elismerjük, 
hogy egy előttünk ismeretlen vagy szokatlan személyiségnek 
gazdag tartalma van beletéve a szavakba és ez ad azoknak 
különleges jelentőséget és különös hatalmat. Azt mondják Chan- 
ningről, hogy midőn ő a szentírás egy mondatát olvasta, új 
jelentést adott annak. Midőn kimondta e szót , Isten", a hallgató 
az áhitat fölemelő gyönyörét érezte. Ez a személyes kegyes- 

ségnek bősége volt nála, melyet bele tudott vinni a szavakba 
s ez adott szavainak új és jelentőségteljesebb befolyást. Ha vizs- 
gáljuk életünk ama pillanatait, midőn úgy éreztük, hogy újjá- 
születtünk; midőn valami parancsoló szándék született meg 
bennünk, mely vezérünk volt küzdelemben és harczban, azt 
fogjuk találni, hogy nem volt alkalmunk kitekinteni a termé- 
szetre, vagy holmi szabály tanulmányozására, de meg volt a 
közösség egy nagy jellemmel a valódi életben, vagy a tudo- 
mányban, hol az igaz élet halhatatlanná lesz. 

A személyiség hatalma alakitja át és újitja meg a világot. 
A férfiasság az, a mi munkál tettleg és beszél szóban s mely 
azokat jelentékenynyé teszi. Egy nagy jellemnek oly befolyása 
van, a mi épp úgy gyönyörködtet, mint elevenit és épp oly 
világos, mint a napvilág. Tehát Jézus befolyásának megfejté- 
sénél nem arra kell tekintsünk, a mit ő szervezett, vagy a mit 
elszenvedett s még arra sem, a mit mondott, hanem személyi- 
ségének irányára. Bátorságának kellemes, de szigoru fensége 
volt az, a mi hatott a népre. Azt mondják, hogy az evange- 
liumok nem fejtik ki Jézusnak az emberek feletti hatalmát. 
Természetesen, mert azok csak egyszerüen feljegyzik a tényeket. 
0 magyarázza meg azokat, azok nem magyarázzák meg őt. 

Jézus nem azért alapitotta meg az ő országát, hogy a 
népet, mint valamely fensőbb tekintély, tanitsa, hanem azért, 
mert ő maga volt ez az ország megtestesülve. Nem azért beszélt 
a boldogságról, hogy örömmel hallgassák, hanem azért, mert 
az ő élete maga a boldogság volt. Nem azért tanitott szép pél- 
dázatokban, hogy szeressék, hanem azért szerették, mert éle- 
tének szelleme élet-lehellettel illette őket. 

Az joggal lehet kétséges, hogy vajjon Jézus a samaritanus 
asszonynak mondott-e valami újat? Hisz a zsidóknál közön- 
séges mondás volt az, hogy , Isten lélek és lélekben kell imádni". 
Hanem a mi meghatotta őt, az az ő személyisége volt. Az a 
samaritanus nő is érezte a Jézus lelkének kellemes hatását, 
gyöngéd tekintetét, szelid bánásmódját, csoda-e, ha felkiáltott, 
hogy megtalálta a Messiást! Egy iró szerint (Matthew Arnold) : 
, A mit nélkülözött, az a teljesebb igazságosság volt" — a szel- 
lemi igazságosság megtestesülése egy tényleges életben. IEzt a 


, teljesebb igazságosságot" Jézus saját személyiségében mutatta 
föl neki. ? 

Tehát Jézus egy új világot teremtett az által, hogy a bátor- 
ságnak, vagy mondjuk: férfiasságnak egy új nemét mutatta 
föl. Nem helytelenség, hogy naptári számításunk vele kezdődik. 
Minden nagy mester alkot új typust: Brunelloschi székesegy- 
háza épitészetben, Rafael gazdag szelleme festészetben, Gutten- 
berg első nyomtatott könyvével, Pitt hivatalos feddhetetlensége 
által új légkört teremtett hazája polgári életében. Az első vasút 
forradalmat idézett elő nemcsak a kereskedésben és útazásban, 
hanem a világ mivelődésében is és miért? — azért, mert az 
egy új mozgató erő alkalmazása volt az emberi dolgokra. Hason- 
lóan Jézus jelleme megkezdette az emberi élet újjászervezését 
egyénileg és általánosan. S mert ő az erkölcsi építészet új irá- 
nyait vezette be a világba, új működési irányt adott a lélek 
nevelésének és gondozásának — oly jellemet alkotott, mely az 
erkölcsi genius legfőbb alkotása volt. Jézus eseményeket hozott 
létre s újjáalkotta az okokat, melyek az emberiséget vezetik. 

Mik voltak tehát a bátorság, a férfiasság új nemének 
lényeges és megkülönböztető részei, melyeket Jézus példákkal 
világitott meg saját személyiségében? Mi volt jellemében az, a 
mi teremtő történeti befolyást kölcsönzött neki? A mennyire 
felfoghatjuk vagy leirhatjuk, röviden — bár nem megfelelően — 
e szavakban fejezhetjük ki: A benső élet teljes megelégedése. 
Isten országának — értsd: lelki ország — tisztaság föltétele, 
növekedés módszere; az, hogy ez országnak szeretet az inditó 
oka, szolgálat a kifejezése, jellem a gyümölcse. Sziv-élet, mely 
a segitségben nyer kifejezést. Ez az, a mit Jézus ténylegesen 
megvalósitott személyiségében és mert ő oly fenségesen valósi- 
totta meg, minden szivnek mestere lett, felemelvén azokat Isten- 
hez és vezetve folytonosan az istenihez. 

Jézus a benső élet művésze volt. Ő arra fektette a fősulyt 
és nem külső erőre; azért járt széjjel, hogy e tekintetben szol- 
gáljon másoknak. Országát nem mellékes czélokra alapitotta, 
hanem szellemileg építette. Nem a szövetséges hatalmat, hanem 
a férfiasságot helyezte előtérbe. Nála minden épp oly termé- 
szetes volt, mint az élet; körülötte pedig mindenütt a rideg 
kegyesség uralkodott. Egy óhajtása volt, közleni másokkal az 
életet, melyet ő élt; körülötte pedig az emberek gazdagodni 
akartak a mások elszegényedése árán. Általa egy mindent átölelő 


szeretet áradt szét az egész világra, munkálva a testvériséget ; 
6 


Keresztény Magvető 1909. 

körülötte a rokonszenv és szivesség esak látszat vagy beszéd. 
Általa az emberi szivből fakadó fönséges tisztelet vezet az Atya 
szellemi imádására; körülötte a tisztelet a nevek és helyek, a 
formák és hagyományok számára van föntartva, melyek több 
könyet, mint örömet; több félelmet, mint bizalmat csalnak ki. 
Valóban a jellem új typusa Ő. 

Ez ellentét a régi időben az emberek közönséges vágyai 

és Jézus jelleme között számos és gyökeres; ez magyarázza 
meg az ő hatalmát és kitünőségét, fensőbbségét a történelemben. 
Itt egy ember a formális czeremóniák unalmas egyhangusága 
közepett megkisérli, hogy szent legyen; ott Jézus a formáktól 
függetlenül oly életet él, mely magasztosabb a keleti pap vagy 
görög bölcselő bármely ideális törekvésénél. Itt egy római ég 
a szenvedélytől a rideg világuralomért ; amott Jézus mint hason- 
lithatlan jellem, megelégszik Isten országával szivében és uralja 
a világot a szeretet által az utolsó római után is. Itt egy gazdag 
ember, a ki bár büszke nagy hatalmára, de az örökélet utáni 
lelki vágya nem tud kielégülni; amott Jézus szellemi gazdag- 
ságával megvesztegethetlen és örök, mert ez nem teszi őt rabbá, 
nem terheli gondokkal, sőt másokat is meg tud nyerni a jó életre, . 
a mi által aztán megsokszorozza örömüket. Itt egy farizeus, 
a ki tanulja az iskolai tudományokat és az által próbálja meg 
szolgálni Istent, hogy összefonja a theologiai vizsgálódások szá- 
lait, figyelmen kivül hagyva az emberi élet benső fontosságát ; 
amott Jézus lelkének mélyéből fakadó bölecseséggel megihleti 
a sziveket s oly tudományt hirdet, mely végtelen örömet okoz, 
mert bensőséggel teljes és áldásos életet ad. 
; A görögök sokra becsülték a szépség, a rómaiak a hatalom 
imádását, mint a vitézségnek, férfiasságnak egy-egy nemét. Az 
emberi lélek kereste üdvösségét a világi és anyagi dolgok esz- 
ményei között és nem talált kielégítésre. A Jézus személyisé- 
gében benne volt a férfiasságnak az a neme, mely a szépség 
és hatalom imádását a benső élet teljes megelégedésébe helyezte. 
Jézus személyisége hatalma által a férfiasság egy új nemét alapi- 
totta meg az emberek számára; ez az, a miért mindig a leg- 
hálásabb és legbensőbb tiszteletben kell tartanunk. 

Crookertől. 


Kovács LaJsos. 


Unitarius káté nyomorgatása az orthodox 
uralom idején. 


A református vallás a régi boldog időben Kálvintól tanult 
szabad nyiltsággal mondta ki az ellenfélt elitélő véleményeket. 
: Ezért nem tetszett a katholikusoknak pl. heidelbergi kátéjok, 
melynek 30. 57. és 80. kérdésében nem éppen a keresztyén 
tűrelem szólamlik meg a pápa hitvallói ellen. Eltiltották azért 
ezt a közhasználatból s az eredetihez hiven való kinyomtatását 
sokáig nem engedték meg. Hiában mentették ref. aai magukat, 
hogy a kifogás alá eső egyik hely nem más, mint III. Frigyes 
pfalzi választó fejedelem bölcs vélekedése. 

Az unitáriusok már kezdetben igazi keresztényies kimé- 
lettel tárgyalták a nép és a tanulók számára nyomtatott köny- 
veikben az apostoli vallás hittételeit s az eltérő hitelveket 
azokban sehol nem is érintették. § 

Mégis a heves ellenpártiak Kálvintól örökölt féltékeny- 
séggel, mondhatni irigykedéssel, fölötte igen vigyáztak az uni- 
tárius hit mikénti tanitására. A hol csak tehették, ellene mondtak 
s elnyomták testvér felekezetöket. Végre hatalomhoz jutva, hatal- 
mukat arra használták fel, hogy megakadályozzák protestáns 
hitfeleik boldogulhatását: a vallásos könyvek nyomtatását mind- 
inkább megnehezítették s az orthodox papok censurájától tették 
függővé. Végre is a napi veder bortól tulságosan megokosodott 
Apaffi Mihály idejében merőben elis tiltották az unitáriusokat 
a hitbeli kérdések tudományos vizsgálásától és a vallást érdeklő 
könyvek kiadásától. 

Egy régi, sok mindenen átment unitárius könyvre esék 
a mult sz.-ban tekintetem, melyről azt állitják, hogy a Koncz 
Boldizsár szerzeménye. Azé a püspöké, ki a legnagyobb pusztu- 
lások után, Apaffi nyugalmasabb idejében, volt az unitáriusok 

e. 

éber, mindenre felvigyázó főpásztora. A figyelmet felkeltő könyv 
czímlapja im ez : 

CATECHESIS, az az: Keresztényi Vallásra való tanitás. 
Melly Az Erdélyben lévő Unitária Ecelesiáknak és Scholáknak 
szuekségekre mostan ki botsátattot. KMITA ANDRASNE koelt- 
ségével. KOLOSVARATT. Az Unitária Ecclesia Typusival, 
Anno 1698. 12. A—E-—5 ív—60 számozatlan levél. 


Két külön kiadás fekszik előttünk, melyek közűl Szabó 
Károly a Régi Magyar Könyvtár [-ső ktében 1522. sz. alatt 
csak az újabbnak látszót írta le nem éppen szőrszálhasogató 
pontossággal. E kiadás czímlapja ugyanis ez : z 

CATECHESIS. AZ AZ: KERESZTÉNYI VALLÁSRA 
való tanitás. Melly Az Erdélyben lévoe Unitária Ecelesiáknak 
és Scholáknak szuekségekre mostan ki botsátattott. KMITA 
ANDRASNE koeltségível. KOLOSVARATT. Az Unitária Ecc- 
lesia Typusival, Anno 1698. 12r. stb. (Mint fennebb.) 

Ez utóbbi kiadás valamivel nagyobb és jobb papirra van 
nyomtatva. Az elő- és utólapon nincsen semmi czifrázat. A 
betük hasonlók, de jóval kopottabbak, mint az előzőnél, melynek 
kivált garmond betűi feltűnően szép és új öntésűek s az egész 
kiállítása nagyobb csínnal történik. 

Nyomtatása a két-egy műnek határozottan különböző időből 
való; bár annyira hű másai egymásnak, hogy csak gondosabb 
egybevetés győzhet meg a kétféle szedésről. A hol a régibb 
kiadásban a latin külsejű Christus áll, ott az ujabban Kristust 
találunk, tehát közeledik a népies kiejtéshez. Mindkétféle kiadás- 
ban az E8. lap alján föl van téve: VEGE s mindkét példányban 
ezután még több reggeli és esteli könyörgés következik, a mig 
az [4 ív hátralevő lapjai velök egészen betöltetnek. 

Kudora Károly is észrevette a két káté különböző nyomá- 
sút s az egyiket utánnyomásnak tartja. Ugyane káténak még 
egy harmadik kiadása is előkerült a XVII. százból. Szabó 
Károly könyve 1584. száma alatt írja le s utána veti: 

"A Nemzeti Múzeum példányának ezímlapjára kézirattal 
jegyezve: Nyomtattatott Brassóban 1740. Esztendőben". — Én, 
mondja jeles bibliographusunk, XVII. századi nyomásnak s így, 


mint unitárius hittani könyvet, a kolozsvári nyomda terméké- 
nek tartom",? j j I 


:! Magyar Könyvszemle. 1881. 243. 
: Régi M. Könyvtár. I. 630. 

Elnyomott sajtóviszonyok érdekes tanúbizonysága e több 
mint Janus-arezú könyv. Élt az unitarius egyház oly időben is, 
mikor a tanulók kezébe szánt legszükségesebb könyveket is 
nem lehetett világ elé bocsátaniok. Tiltva volt azoknak bárhol 
való kinyomtatása. Ilyenkor úgy segitettek magukon, a hogy 
lehetett. Titokban és nagy csendben nyomtatták ki az elkerül- 
hetetlen műveket s vagy ki sem, tették reájok a nyomtatás 
helyét és idejét, vagy az új kiadást a régibb és szabad idők 
példányai gyanánt tüntették föl. 

Báthori István vajda tiltotta meg 1571-ben, egyik urának, 
Miksa királynak, példájára, az erdélyi könyvek szabad kiadását. 
Második még ennél is keményebb tilalom 1638-ban zárta el a 
világosságtól az unitarius szabad szellemű könyveket. I. Rákóczi 
György orthodox fejedelem az eretnekkövező dézsi országgyű- 
lésen ez üdvös törvényt hozatta : 

, Ha az unitaria religión levők közül a mostan eligazit- 
tatott recepta unitaria religiónak confessiója szerint könyveket 
irna is valaki; de azt kinyomtatni és kibocsáttani az ország 
Fejedelmének híre nélkül semmiképen ne merészelje. Sub poena 
notae infidelitatis".! 

Tehát felségsértés az unitáriusok elfogadott, törvényes 
hitvallása szerinti könyvnek is kiadása és ha a máshitű feje- 
delem tetszése és jóváhagyása nélkül merik kinyomtatni akár 
a külföldön is, fej- és jószágvesztéssel lakolnak. 

Fölösleges itt rámutatni, hogy e kegyetlen törvény nem 
csak elrettentette a tudósokat a könyvirástól és kiadástól, hanem 
elrekesztette őket a külföldi hitrokonoktól is, a kikkel való 
levelezésüket a fejedelem kémekke! ellenőriztette. Azt monda- 
nunk sem kell, hogy Rákóczi György nem lehetett ilyen kérdé- 
sekben szakértő, mert soha iskolába nem járt. Sehol biztos 
nyoma az ő szerzett ismereteinek. Csak bibliát ügyekezett for- 
gatni, Bethlen Gábor példájára, ki szintén illiteratus volt. 

Ugyanez a dézsi gyűlés azt is elrendelte, hogy a legköze- 
lebbi unitarius zsinaton egy confessiót állítsanak össze a kálvi- 
nista fejedelemtől megállapított hitelvek szerint. E confessio 
szerencsésen el is készült s tanitottak abból az iskolákban kisebb- 


: Uzoni Fosztó István, Historia Beclesiae Unitar. I. 562. Erdélyi Ország 
gyül. Emlékek. X. kt. 

nagyobb pontossággal jó ideig; de nyomtatásban egy példányát 
sem ismerjük. 1 
Csakhamar ezután a fejedelmeknek komolyabb gondjuk 
is akadt a vallásigazitásnál. Sorban buktatták el egymást s 
csupán a szerencsésebb Apaffinak juttatták udvari papjai eszébe, 
hogy alattvalóinak a másvilági boldogságáról is Isten kegyel- 
messége után ő gondoskodjék. Püspöke unszolására 1670-ben 
meghagyta Kontz Boldizsár püspöknek, mutassa be az udvarnál 
a dézsi complanatio pontjai szerint készült unitarius confessiót. 
Kontz Boldizsár teljes erejéből igyekezett megfelelni a 
magas helyről oly későn és váratlanul érkezett parancsolatnak. 
Ismervén a veszedelmet, mely a bigott fejedelem részéről egy- 
háza békés nyugalmát fenyegeti, 1670 jun. 20-ra egybehivta 
Székelykeresztúr városába a közzsinatot. [tt a papság és nemes 
urak élénk érdeklődése mellett meghányták-vetették a rég elavult 
hitezikkelyeket, elfogadták és megerősítették a jónak találtakat 
s egy diszesen, nagy gonddal kiállított könyvecskében a zsinat 
főjegyzőjétől, Kövendi Mihály háromszéki esperestől, elküldötték 
mihamar (Gyyulafehérvárra, a hittudós fejedelmi udvar számára. 
Sok ideig mind hiában vártak választ e sürgősen bekért 
hitvallásra. Végre az 1670 deczember havában összehivott ország- 
gyűléstől kértek engedélyt benyujtott confessiójuk kiadhatására. 
Ekkor a kérelem hátán a következő elmés resolutiót kapták 
alázatos kérésük teljesítése helyett: 
Többet kellene ahhoz adni, 
A dologhoz mélyebben is nyulni, 
Ha ki kellene nyomtattatni, 


A mi legszebb, beadott nem tetszett könyvüket sem adták 
vissza többé, úgy látszik tüzbe vetették, vagy elkobozták a 
hatalom jussán. Kéziratból tanitották ezután is 
hiveiket a földi és mennyei hatalmak tiszteletére. 

Jánosfalvi Sándor István, a hires könyvkutató és gyüjtő 
unitárius pap, azt állítja, hogy nagy titokban s évszám nélkül 
Apaffi Mihály uralkodása alatt is kinyomtatták Koncz Boldi- 
zsárnak a fejedelemhez beadott nagy katekézisét s példányait 
az 1689-iki dicsőszentmártoni zsinaton árulgatták.1 Ha ez igaz, 


megmaradt 


iíi Gá a zivá re c 10" [/ a Örii 1 1 

pa Hándor István kapta meg az 1620 körül kiadott legkisebb  énekes- 
kö r mt e 7.hé A tozó székelv 3á 1 A Öö út ü 

k ny vet egy gang, kezében. , Székely Sándor, Unitar, vallástört," ez. müvére 
irt Jegyzései 70—71. lapján szól a kátéról, 

e mű alig lehet más, mint Szabó Károly Magyar Könyvtárának 
1584. sz. alatt leirt s fennebb itt is ismertetett XVII. száz- 
beli név és hely nélkül megjelent nyomtatványa. 

Nehány év mulva, mikor Isten elszólította a protestáns 
erdélyi fejedelmeket, letört a szarva az orthodox iránynak is. 
Mind. az eddig elnyomott kath. s mind a folyton majdnem vérig 
bosszantott unitarius rendek meg mertek emlékezni arról, hogy 
eddig a vallásszabadság hamis czime alatt csak a kalvinista és 
lutheranus atyafiaknak volt megengedve (a görögkeleti nem 
számitott), hogy hitük szerint való könyveket bocsáthassanak 
a világ elé. Mindkét üldözött felekezet rendezni kérte a vallás 
ügyét s az unitariusok következő panaszukat terjesztették a 
kiküldött országos bizottság elé: 

, Az unitaria religiónak az több religiókkal az unio szerint 
való egyarányu szabados exercitiuma nem volt számos időktől 
fogva. Annyira, hogy religiónkban való gyarapodásra, abban 
való erősittetésekre való irásokat, kisdedeknek tanulására való 
catechesiseket, templomokban mondatni szokott énekeket kinyo- 
mattatni nem szabad, melynél mi lehessen nagyobb út religio 
elapadására, akárki megitélheti". i 

, Ilendő dolog azért, hogy ha a catholicus status a mága 
religiója exercitiumának akadályit elfordiíttani, az unió szerint 
való egyaranyuságra hozni igyekezik: tehát az unitariusoknak 
is ilyen nehéz és káros gravamenje tolláltassék. Legyen szabad 
nekiek is, mint a (többi) három religiónak, maguk religiójuknak 
articulusai szerint való irásokat kinyomtatni". 

A megváltozott idők szellemében most már kedvezőbb 
választ nyertek panaszos folyamodásukra. Bánffi György kor- 
mányzó, Bethlen Gergely, Elek és Miklós etc. aláírásával ily 
határozatról értesültek : 

, Anno 1692 die 24. Junii az unitarius atyafiaknak ő kegyel- 
meknek Kolozsvárott 17-ma praesentis M. et Anni exhibeált 
Instantiájokban specificalt serupulussira való választételek és 
assecuratiójok az ide alább megirt személyeknek" : 

, Az Typographiát ő kegyelmektől senki meg nemn tiltotta : 
miért kérik? és miért nem élnek vele? Mi arra is szabadságot 
adunk s felszabaditjuk, hogy nyomtassanak, valamikor akarnak 
religiójukhoz tartozó könyveket és irásokat akármelyik erdélyi 
Typographián is, mint a többi religiók és (külföldrőbh be is 
hozathassanak" etc. 

Igy hangzott most a kormánytanács alkotmányos enge- 
délye. Az országos bizottság is az unitarius egyház megkere- 
sésére kedvezően válaszolt 16983 szept. 25.-én e szavakkal : 

, A Typographia aránt a tavalyi assecuratiónk mellett mara- 
dunk és leszen a mi Typographusunknak intimatiója, hogy ő 
kegyelmeknek is nyomtasson, úgyszintén, mint más religióknak, 
a mikor lehet. Mindazáltal ő kegyelmek is jól megvigyázzák : 
ollyan könyvet nyomtassanak, hogy se maguknak, se a nyom- 
tatóknak búsulást ne szerezzenek vele. 

A sokat szenvedett egyház azt felelte válaszában: ,  Meg- 
nyugodtunk rajta". 

Ily előzmények után állították 1696 febr. 6.-án Danckából 
hat vagy hét ezer forinton szerzett 3.-ik sajtójukat, melyhez 
hosszas utánjárással is csak külföldön tudhattak hozzáférni. Egy 
számüzött lengyel unitarius főember kolozsvári özvegye, Kmita 
Andrásné, Vilhelm Krisztina segité ki őket a sajtó megszer- 
zésében s a mig a kölcsönt letörlesztették, az özvegy nevén 
működtették sajtójukat. Ezért áll e felirat az első könyveken: 
,Kmita Andrásné költségével". Férjét Kolozsvárt Lengyel 
Andrásnak is hivták, azért látjuk némelyik könyven : , Lengyel 
Andrásnénál", vagy ezt: , Lengyel András özvegyénél". A fon- 
tosabb, tehát veszedelmesebb müveken azonban rendesen csak 
ennyi állt: , Az Unitaria Ecclesia Typusival". Talán csak azért, 
hogy felmentsék Kmitánét a felelősség alól. 

Az új sajtónak legfőbb gondja a rég nélkülözött egyházi 
szer- és iskolai tankönyvek kibocsátása volt. Csakhamar ezek 
sorában kiadták az Apaffi Mihály fejedelemnek már 1670-ben 
bemutatott cateehesist is, melyet Koncz Boldizsár püspök szer- 
kesztett volt. E mű részint szerzőjének tekintélye, részint az 
eddigi kátékat mind felülmuló nagy terjedelme miatt a tanulóktól 
"nagy catechesis" nevet nyert. 1719-ben a papnövendékek 
részére még latinra is lefordittatván, még a mult százév elején 
is használták mindkét alakjában a vallásoktatás kézi könyvéül 
minden unitarius iskolában." E nagy káté 1698 után 1700-ban 
is megjelent. 

1716-ban a piaczi székesegyház és minden hozzátartozó 


:! Uzoni Fosztó István, Historia Becles. Unitariorum. I. 562—565 


pióll V. ö. Uzoni, Historia Eccl. Unitar. I. 562—7. Szókely Sándor, Uni- 
tarius vallástört. 141, i 


í 

javadalom, a plebániaház, mellette levő főiskola, a vidéken 
zálogban birt falvak, minden külső-belső javaknak erőszakos 
módon elvételével az unitariusokra az elnyomatás legszomorubb 
napjai virradtak. Két vagy három emberöltőn keresztül teljesen 
a vidéki nemesek s a világiak pártfogására szorultak s a leg- 
szükségesebb egyházi és iskolai kiadásokat is csak alig-alig 
tudták fedezni. Ily gyászidőkben, az egymást érő csapások 
között nehezen gondolhattak a ,nagy catechesis" újabb kiadá- 
sára, mert még sajtójuk is idegen kézre került. Ezért nagyon 
valószinü, hogy 1716 előtt bocsátották ki már harmadszor s 
hogy a zaklatást érte elkerüljék, a régibb, 1698.-iki kiadást 
még legkisebb külsőségekben is a leghivebben utánozták. 
Följegyzésre méltó, hogy az első évi, 1696.-iki nyomtat- 
ványok közt hangjegyekkel ellátott Lamentatiók, sőt a Passio 
is megjelent; az előbbiek a Batthyányi-(Codex első prot. graduál 
szövege szerint —- csak nem oly töredékesen. A Passiót ellenben 
a négy evangelista szerint kibővitették, mint ezt egykoru kot- 
tázott másolatból láttam, mert a nyomtatott példányok még 
Kénosi Tősér János és Uzoni Fosztó István idejében meg- 
voltak, de újabb kiadás hiányában a sok használatban elkallódtak. 
Szabó Károly RMK.-Tára 1691-re állitja fel a Lengyel 
Andrásné sajtóját. Működését ez évtől kezdeti Comenius egyik 
müvével s azután egész 1697-ig semmit se ir róla ; pedig Kénosi 
bibliographiájának egyik sajátkezű példánya a gr. Kemény 
József hagyatékából az erdélyi múzeum könyvtárában volt 
Szabó K. kezénél. Keveset törődött e nagy tudós a sajtók tör- 
ténetével. A Lengyel Andrásné sajtójának működésével azért 
tévedett, mert Comenius csonka példányát kapta meg a seges- 
vári gymnasiumban s az unikumon lehet hogy az évszám végső 
jegye leesett. Coménius e müvének egy másodpéldányais került 
Szabédról a főiskola könyvtárába, de végefelé ez is hiányos. 
Fölemlitésre méltó, hogy a XVIII. százévben egyik énekes- 
könyvünket is éppen ilyen titokban adták ki. Uralkodása kez- 
detén Mária Therézia az unitariusoknak még hódolatát sem 
fogadta el, felküldött követüket még a királyné elé sem bocsá- 
tották. Később a porosz háboru idején kibékülvén áldozatkész 
alattvalóival, megengedte, hogy kiadhassák a rég elfogyott 
énekeskönyvet. 1749-ben jelent meg ez új kiadás Szentábrahámi 
Lombárd Mihály püspök felügyelete alatt. Félszázév óta nem 

jelenvén meg énekeskönyv, az egész kiadás mihamar elfogyott. 
Újabb engedélyt a nyomtatásra a mind sulyosabbá váló időben 
hiában reméltek. Ebből az következett, hogy a főiskolai könyv- 
tárban a Nagyajtai Kovács István könyvei közt az 1749. énekes- 
könyvek hű utánnyomására találtam. Alak, díszítés, sőt nyomás 
tekintetében is majdnem egészen megegyeznek; csak a figyel- 
mes egybevetés és itt-ott a helyesirás némi eltérése véteti észre 
a két kiadás különbségét. 

József császár idejében jutottak megint őseink szabadság- 
hoz, hogy nemcsak énekeskönyvüket (1777, 1786), hanem theo- 
logiai müveiket is világ elé bocsáthatták. Az új idők kedvezését 
némely régi irodalmi kincsük feláldozásával kellett megválta- 
niok. Igy jutott Teleki Sámuel grófhoz Servet máglyától meg- 
mentett hires , Christianismi Restitutiója" , melyet Milton, Newton 
és Locke egyik névtelen hitsorsosa ajándékozott a XVII. száz- 
évben az erdélyi unitariusoknak. József császár hallván hirét a 
ritka könyvnek, elkérette a gróftól s egy gyémánt gyürüt aján- 
dékozott érette. A Kálvintól s viennei inguisitoroktól 1558-ban 
máglyára szánt könyv maig dísze a bécsi udvari könyvtárnak. 
Egy német lutheranus püspök innen vétette titkos másolatát s 
azt nagy titokban sajtó alá adta még a XVIII.-ik százévben. 
E második, hű lenyomatból, mely szintén nagyon ritka, két 
példány van most főiskolai könyvtárunkban Servet más ritka, 
eredeti müveivel egyetemben, a tudós könyvgyüjtő Simén és 
Nagyajtai Kovács István hagyományából. 

Csaknem félezer éves latin énekeskönyvük is gr. Batthyány 
Ignácz gyulafehérvári püspök könyvtárába jutott. Ugyanide 
került a titokzatos Batthyány-Codex is, mely 1560 után a Heltai- 
zsoltárok példájára Kolozsvár irodalmi körétől egybeállitva, 
Erdély magyar egyházköltészetének, az unitariusok énekesköny- 
vének (egész 1837-ben megújult kiadásáig) a legelső alapját 
megvetette. ! 


ANETZA ; ml 4 Bagy 

A Codex, mint első prot. graduál s az unitarius énekeskönyv leg- 
régibb elejének tüzetes egybehasonlitását kiadta az egyetemes Philologiai 
Fe. .. . 14 . §i iz 
Közlöny 1907. évfolyamában, 


(1907.) 
KANYARÓ FERENCZ. 


Dávid Ferenez, a humanista költő. 


Ismeretes, hogy Dávid Ferencznek latinnyelvű költeményei 
is vannak. Nem volt ugyan ,poeta laureatus, császári koszorus 
költő", a hagyomány sem sorozza a hírneves deák költők közé, 
ő maga sem sokat ad az effajta dicsőségre, de azért igazság- 
talanúl bánik el vele az irodalomtörténet, ha latin verseiről 
egyáltalában nem akar tudni. Nemcsak a kegyelet nevében 
kérnek helyet ezek a versek, hanem valahogy a nagy reformator 
irói képének és egyéniségének a megrajzolásához is oda tartoz- 
nak. 5 ha minden apró-cseprő anagrammatikusnak akad hely 
irodalomtörténetiróink jóvoltából a magyar-latin Parnassuson, 
talán Dávid Ferenczet se szoríthatja onnan le az a szerencsés 
véletlen, hogy ő egyéb is volt naiv latin versfaragónál. 

A sok egyébről sok szó esett már, egyedül csak a huma- 
nista költő nem jutott még eddigelé szóhoz. Igaz, hogy rossz 
idő is jár mai napság, a nemzeti nyelvek és irodalmak korában 
a szegény humanistákra. Milyen jobb sorsra érdemes buzgó- 
sággal, milyen keserves verejtékezéssel kovácsolgatták maguk- 
nak az éreznél maradandóbb emléket abban a barbár világban. 
S a ,barbár világ" azzal állt boszút rajtuk, hogy a saját fegy- 
verüket fordítja ellenük. Holt nyelv: holt müvészet. Humanista 
pocsis: talmi poesis. Talmi poesis, mert nem az emberi szív 
félig öntudatlan kiáradása, nem a nagy megindulások isteni 
ihletettsége, nem kijelentésszerű megnyilatkozás, hanem bizony 
legtöbbször keserves körömrágás fanyar gyümölcse, néha csak 
eltanult szóvirágok ízléstelen összehalmozása s csak nagy ritkán 
nem üres, lelketlen, kontár mesterkedés. A nyelv a legcsodá- 
latosabb hangszer, de a legnehezebb is. Csak az játszhatik igazi 
művészettel. rajta, a ki már a bölcsőjében magával hozza. A 
latin nyelvet egy humanista sem hozta magával, azért nem lett 
közülök a legköltőibb lélekből sem igazi költő. 

Dávid Ferenczezel is valószinűleg nem az ihlettség iratta 
latin verseit, hanem bizonyára inkább csak a kor divatjának 
hódolt velük. A versfaragás tudománya akkor (s azután is !) 
valahogy oda tartozott, hogy úgy mondjuk, a jó neveléshez. 
Senki se vonhatta ki magát alóla. Kiválóan jellemző azonban 
a Dávid F. ízlésére, hogy bár a versfaragásban elég ügyességre 
tett szert, nem ebben keresi a maga dicsőségét. 

Költeménye nem sok van s a mit neki tulajdonitanak, se 
mind az övé. Ez alkalommal legelső költeményét mutatjuk be. 
Wittembergi diák korában irja 1550-ben nagylelkű pártfogójához, 
Medgyes Ferencz erdélyi püspökhelyetteshez, kinek a jóvoltából 
s anyagi támogatásából telt ki külföldi iskolázásának a költsége. 

Alkalmi költemény. tehát s mint ilyet kell megitélni. A 
szertelen dicséret, valamint a többszörös nekikészülődéssel föl- 
eresztett epikus terjengősség mind humanista örökség benne. 
A jelzőkben nem voltak fösvények a humanisták, hiszen nem 
a megénekelt személy, vagy az igazság volt a fontos, hanem 
a cadentia. A Dávid Ferenczé azonban benne a lelkes hév és 
lendület, a közállapotoknak s a haza válságos helyzetének és 
sorsának éles szemű megitélése, bajainak s a bajok okának 
szépitgetés nélkül való bátor és önérzetes föltárása. Meglepő 
éleslátással mutat rá a nagyok versengésére, mint minden vesze- 
delem forrására. KElegikus panasza szinte jóslatszerűen hat: 
, Haj, mire jutottál" stb. Mintha csak a ,Hősvértől pirosult 
gyásztér" költőjét hallanók. 

Még érdekesebb azonban az a tagadhatatlanúl költői emel- 
kedettség, a hogy mindezt elmondja Dávid Ferencz. (Ha a for- 
ditásból nem érzik ki, az a forditás hibája.) Ez a költőiség a 
conventionális frázisok tömkelegén is keresztűl tör, s ékesen 
bizonyitja, hogy a nagy reformatorban igazi költői lélek lako- 
zott s hogy ha az , Antichristus tudományának meghamisítása" 
emésztette is föl idejének és tevékenységének nagy részét, 
ihletett lelke olykor a Múzsáknak is hivatott papja tudott lenni. 

Némi irodalomtörténeti adatot is lehet e kis versből kikövet- 
keztetni. Fiatalos hangja és elevensége valószinűvé teszik, hogy 
írója ekkor nem lehetett még negyven éves, a hogy életirói 
tanítják, s hogy e szerint Dávid Ferencz nem 1510-ben szüle- 
tett, hanem jóval később. (E mellett különben egyéb okok is 
szólnak.) A negyven éves embernek valahogy más a tempera- 

mentuma, más — hogy úgy mondjuk — a gestusa. Ámbár az 
effélét inkább csak érezni lehet a versben, mint rámutatni. S 
az is igaz, hogy az ilyen okoskodás nagyon ingatag alapon áll, 
sőt mintha maga Dávid Ferencz czáfolna rá, mikor költeménye 
vége felé azt mondja magáról, hogy a ,lehunyó nappal fogyton 
fogy benne is a hév". Valószinűbb azonban, hogy ez csak afféle 
humanista szerénykedés. 


Elegia 


[Medgyes] Ferencz uramhoz, a gyulafehérvári ececlesia vicariusához, a muzsnai 
ecelesia papjához, nekem örökké tisztelt pártfogómhoz. 


Távoli országból, hol hóboritott hegyek alját 
Mossa az Elbe folyó, érkezik a levelem. 
Teljes egészséget kiván számodra az Égtől, 
Ennél drágább kincs nincsen a föld kerekén. 
Nem gyöngyöt, nem színaranyat, nem drága ruhákat, 
Bibor-bársonyt sem hozhatok én teneked. 
Tőlem ilyet ne remélj. Csak nemzeteket leigázó 
5 kincsben dúskáló fejdelem adhat ilyet, 
Nékem egész vagyonom, minden vagyonom csak a Múzsák, 
Hálás szívvel bár, én csak e verset adom. 
Ah, de mi rég vágyik már lelkem zengeni rólad, 
Zengeni tetteidet s honfiu-érdemidet. 
Haj, de a versírás nehezen megy. Nékem Apollo 
Nem nyújtott, nem adott versfaragáshoz erőt. 
Férfiakat s nagy tetteiket megzengeni csak nagy 
S csak született költő elhivatása lehet. 
Ámde nekem Naso nyelvének bája hiányzik, 
Forrásod nem ivám, isteni Castalia. 
Szárnyaimat nem szabta a költők atyja, Homeros, 
S Vergil fenséges nyelve — ah, az sem enyém. 
Ily poetákat már soha többet, míg e világ lesz, 
Nem szül ez elvénhedt kor, ez az injaszakadt. 
A te dicséretedet megzengni csak ők hivatottak, 
Méltón ők tudták volna dicsérni neved. 
Vedd kegyes elnézéssel azért Múzsám gügyögését, 
Régi adósságát rója le gyönge szavam. 
Ifju s öreg költő, kit versenyt dallva magasztal, 
Arról kobzomon is zengve penegjen a dal, 

Ámbár hol van a lant, mely méltán zengeni tudna, 
Zengeni elmédet s zengeni tetteidet ? ! 

Nagy föladat! Hozzá hogy kezdjen erőtelen ajkam ? 
Ád-e vajjon hozzá, ád-e a Múzsa erőt? 

Ime, Clio hivlak, te segits megzengnem e férfit, 
Tetteit és ragyogó számtalan érdemeit. 


Kérded tán, mi sodorta hazánk ily szörnyü veszélybe? 
Nem mondom, hogy az ok vak dühötök, nagy urak. 
Hej, nagy urak, ha tibennetek úgy nem forrna a dicsvágy, 
Nem dúlná e hazát újra meg újra a vész. 
Német után sir az egyik párt, nem hagyja a másik 
S a maga fajtáját ülteti trónra tehát. 
Haj, mire jutottál, hova sodrott, oh haza, már is 
S jaj mire juttathat még ez a visszavonás! 
Hirnévhajhászás, őrjöngő rút uralomvágy, 
Mennyi sötét mély gyászt vontatok ime reánk. 
Ellenetek nincsen menedék, nincs semmi se védve, 
Mit le ne döntne e vész, hogyha erőre kapott ? ! 
Ennek a dúlt honnak szerzél, nagy férfiu, békét, 
Azt, a mit úgy várt már, azt, a miért elepedt. 
Frigyszerző szóval megbékéltetted a német 
Császárnak mi reánk orroló bősz haragát. 
Kbben a mig törted magadat s foltoztad a békét, 
Durva török had tört hirtelen újra reánk. 
Klháritni e vészt téged küldnek követül ki, 
Lengyel földről hogy hozz haza támogatást. 
5 ékesszólásod mily fényes, nagy diadalt nyert, 
Im az eredmény rá csattanó biztosíték. 
Vajha ilyenkor, a miut megnyilik szózatos ajkad, 
5 a haza üdvéért ömledez, árad a szó, 

Vajha gyönyörködhetne fülem bölcs Nestori szódban, 
Vajha belophatnám verskoszorumba szavad. 
Mert a miként a mikor robogó zivatarban a szélvész 

Rettenetes mérgét ontja, okádja vadul, 
Itt az itélet napja . . . de hogyha fölsüt a szép nap, 
; Gyáván megszalad és menten elül a vihar: 
Ugy a te elmédnek s szavaidnak tiszta derüje 
Egymaga tönkre veri s menten elűzi a vészt. 

Isten ad ilyen erőt, ily bátorságot a szivbe, 
A fényes diadal és sikerek nagy ura. 
Egyházunk szélverte, ezer vész dulta hajóját 
Ekkora válságban szent keze bízta reád. 
5 hogy diadalra vihesd, hogy megvédhessed a bajban, 
0 ada annyi erőt, ő ad a bajba" sikert. 
Mert a miként a jó pásztor megvédi a nyáját, 
Elveszitett juhait visszaterelve megint, 
Nyájadat úgy őrzöd te is, arra fölötte vigyázva, 
Senki közülök hogy el ne veszítse magát. 
Jaj, mert ime vad őrjöngés dúl újra hazánkban 
5 népeket űz, szólit vad viadalra megint, 
Adj, oh adj nékünk Krisztus, békés nyugodalmat, 
Áldani szent nevedet: száll fel az áhitatunk. 
Keblünk mélyéből sóhajtva szakad föl a jajszó, 
Hallgasd meg s tarts meg dicséretedre, Uram. 
És könyörülj rajtunk, a miként szent angyalod egykor 
Megkönyörült a szegény emberiség nyomorán. 
Elfordítni e vészt nem minket, tégedet illet, 
Fennhordott fejüket hajtsd rabigába Uram. 
Ekkora őrjöngés dultán, nagy férfiu, látom, 
Elszomorult szivvel esded az enyhületet, 
S drága hazánk gondját, üdvét forgatva fejedben 
Tettre hevülsz s tetted új koszorúval övez. 
Rajta tehát haza dísze, kiváló férfiu, terjeszd 
Hiredet és nevedet föl-föl a csillagokig. 
És a kiket védenczeidűl rád bíza a végzet, 
Oltalmad tőlük meg ne tagadd sohasem. 
Védjed, a kik tanulásukban jobbodba fogóznak 
S engemet is tarts meg köztük, uram, kegyesen. 
Jóságod mert meg se tudom hálálni egyébbel, 
Hálából te eléd tárom egész szivemet. 
Áradozó szavamat csak jóságod köti, fogja, 
Jóvoltodban, uram, hallgatag is hiszek én. 
A nyomor és szükség nem hjába könyörg sohse nálad, 
Nyitva; kitárva kapud a nyomorultak előtt. 
Arra születtél, hogy másoknak légy segitője, 
Mással jót tenni — nálad ez elhivatás : 

Egy szavad összekuszált ügyeket hoz rendbe legottan, 
Sújt, vág s összetipor mindeneket logikád. 
Tiszta szerelme lobog jámbor lelkedben a hitnek, 
Hitnek, vallásnak tiszteletet szerezél. 
Nem kitünő dísz-é a papoknak gyámola lenni, 
A kik a szent igét hirdetik itten alant? ! 
Ennél szebb, ennél kiválóbb tiszt e világon 
Sincs. Oh légy, papság, benne csak állhatatos. 
Volna szavam még rólad, uram, sok volna, miről ha 
Érdemidet zengem, szólani kellene még. 
Ily feladathoz azonban erőm kicsi, megtörik, érzem. 
Költőibb lélek vágjon ilyenbe bele. 
A lehunyó nappal fogyton fogy bennem is a hév 
S a költészet szent berkeit elkerüli. 
Most kegyeidbe ajánlva magam, nagy férfiu, vedd hát 
Búcsúszavam. Hosszú életet adjon az Ég. 
Tartson a Mindenek Atyja meg ily gazdagnak erényben 
S mostani sorsodban óvja paizzsa fejed. 
Tégyen gazdaggá a vagyonban s bőkezűségben, 
Hogy segitő kezedet áldja az emberiség. 


PáLFFr MÁRTON. 


Adalék XVI. százévi dramairodalmunk 
történetéhez. ! 


Az Uzoni-Fősztó féle unitárius egyháztörténelem I. köt. 146 
és 148-ik lapjain (a 147-ik tévedésből köttetett oda) az alábbi töre- 
déket tartalmazza. 

,Ao. 1573. (ualis Disputatio fuit Varadini de  Haereticis 
Unitariis Transylvanis [.] videri potest in Dialogo inter Stephanum 
Szabo Oroszházi Transylvanum Unius Dei cultorem, et Jacobum 
Czako Turi pastorem Varadiensem Trinitarium, guem forte" Ste- 
phanus Basilius concinnavit. In gna Disputatione praecipue negentur 
Loca: Joan. 1. 1. étsgb. 1. Joan. 5. 20. etsgb. [,] ut videri potest 
in Dialogo. 

Finem disputationis juvat formaliter describere : 

Cum Jacobus Czako Stephanum Oroszházi vincere non potu- 
isset, "circa "fimem sic nobjicit " álli:": Hazutz: erétnek, "eb, tzoki az 
házból, talám még a több Eretnekeknél is eretnekebb vagy. Ha 
tudtam volna eb, házamban nem jöttél volna tsak bé is. Ad guae 
Stephanus Szabo: Bizony én is ha tudtam volna, hogy illyen ebül 
vendégelj, nem jöttem volna ide, mint ag eb házához. De illyenek 
vadtok tü, hogy mindjárást szoktátok az embert szidni, rutolni, 
mihelyt valamint ollyant mond. Czako Jakab: Eregy, eregy, ne 
zazogj itt, még azt is bánom, hogy annyit hagjék szolnod, az 
ház-nép előtt. Szabo István : El mégyek, bár ne fély, hogy itt marad- 
jak: de bizony azt nem bánom, hogy hagyál szolnom. Vale. Czako 
Jakab: Menyel, előtted az ut. 0zako Jakab a Feleségének: Gazda 
Aszszony! Bizony mondom, hogy igen tudja forgatni az lrást az 
én földim, valahol tanolta. (Gazda Aszszony: Bizony édes uram, 
énnekem úgy teczik, hogy igazat mond vala szegény! Czako Jakab : 
Vakarj viszsza eb anyja tartotta, mert ugy megverlek. Talám te 
is akarod venni azt a Tudományt. Jén tőllem halgass Te. Lád bé, 


1 Nagyváradi Komédia. Kolozsvári unitar. Koll. Kt.-ban 1005 sz. kézirat; 


Keresztény Magvető 1909. ( 


98 ADALÉK XVI. SZÁZÉVI DRÁMAIRODALMUNK TÖRTÉNETÉHEZ. 


hogy Caroli Péter és mind a Váradi Polgárok ezen a valláson 
vadnak, a" kin én. Bátor ugyan igazat mondana is, szégyen volna 
énnékem afféle tudatlan embernek szavára engednem. Nem tudom 
én ám afféle renden valoknak, hogy igen jo Plebaniája lett volna 
egynek is. Hogy, hogy  maradhatnánk osztán Váradon, ha azt 
vallanám én is, bizony te is elejtenéd az aranyos fátyolt, ha azt 
a Tudománt kezdenők vallani. De jobb itt a. Böltsekkel illyen jó 
fizetésen maradnunk, hogy nem mint azért a  vallásért valami 
szegény hellyen nyomorganunk. (razda Aszszony: Kegyelmed 
tudja édes uram! 
ÍÍme tsak ezen Dialogusból is megteczik [,] minemű 
dolgok voltanak a" Reformatiónak kezdetében, és mikép- 
pen sokan az Igasságot megismervén [,] a jó fizetésért 
az Igasságot vallani nem akarták, sőt a" kik azt hirdet- 
ték, azokat is szidalommal illették.) 

Ennyi az eddig kiadatlan szöveg. 

Kanyaró Ferencz a Ker. Magv. 1888. 3832. lapon e pár sor- 
ban emlékszik meg róla: , Valamelyik unitárius pap a Debreczeni 
Disputatio példájára a váradi disputatiót is feldolgozta hasonló 
czimű satirikus darabbá. A mű czélja kimutatni azt, hogy a ref. 
papok meggyőzetve is, már csak anyagi érdeküknél fogva sem tér- 
nek el hitöktől." Minthogy Kanyaró e véleményét bővebben nem 
okolta meg, mindeddig eldöntetlen, vajjon a nagyváradi Komédia 
drámairodalmunk avagy egyháztörténetünk emlékeit gyarapítja ? Az 
alábbiakban e kérdésre igyekszem megfelelni. 

A Komédia említi, hogy ,Károlyi Péter és mind a váradi 
polgárok" kálvinista hitüek. Ha tehát e vitatkozásnak valami 
historiai alapja van, úgy annak 1565—-15783 között kell lennie, 
minthogy Károlyi ez időben élt Nagyváradon. Ámde e város, főleg 
Basilius fáradozására, 1569 végén unitáriussá lett (Uzoni-Fosztó 
I. 153; Ker. Magy. 1888. 246.). A dátum tehát 1565—1569-re 
szoritkozik, és pedig e 4 év közűl is arra, a melyben az unitáriz- 
mus csak ujság volt ott, tehát som a lelkeket nem izgatta föl, sem 
a kálvinista békét nem zavarta. Melyik ez év? Talán útba igazít 
a Basilius neve. 1566-ban ő a kolozsvári eklézsiák magyar papja 
(Ker. Magv. 1888. 245.) 1567-ben Torda áttéritője (Ker. Magv. 1888. 
8279) 1568-ban irja és adja ki ,A Credonak" és , Egy nehány 
NAGY HgKEŐK pet gőd kk sjázztt e s ák akás CAN E NNNNA 

bo varadon; 1509-ben ment oda először, Dávid Ferencz kisé- 

retében. Ez más szóval annyit tesz, illetőleg tehet, hogy Basilius 
neve tévesen van összekapcsolva a Komédiával. $ hogy a zavart 
még fokozzuk, megemlítjük, hogy az 1569-iki nagy hitvitán nagy- 
váradi kálvinista lelkészűl Czeglédi György és Károlyi Péter említ- 
tetnek, Túri Czakó Jakab — nem, pedig mint pastornak, föltétlenűl 
ott kellett volna lennie. 

Czeglédi György és Károlyi Péter ,Az egy igaz Istenről" 
kiadott könyvének bevezetésében olvasható : , Basilius István foga- 
dott nyáját elhagyván, mostan hivatal kivül a váradi anyaszent- 
egyház után indult, hogy ezt is az igaz mellől elvonja." E könyv 
1570-ben jelent meg. Uzoni pedig (I. 539.) ezt irja: , Steph. 
Basilii concionator Colosv. unitar. a disputatione Varadini  per- 
mansit, ut coeptum per disputationem opus praeficiat."  Basilius 
tehát vagy 1569 végén, vagy 1570 elején téritette át Nagyváradot. 
Ámde ha ez igaz, akkor nem értjük a Komédia némely kifejezését, 
hiszen pl. a megalapitott unitárius egyház papja csak nem szorul- 
hatott a kálvinista pap alamizsnájára. 

Bármint is okoskodjunk, valódi historiai alapot nem tudunk 
találni. Hibás tehát az Uzoni-féle följegyzésből az 1573-iki évszám, 
ez a kifejezés ,disputatio fuit Varadini" s a szereplők nevei. 
Komédia hát a közöltem disputatió ? Minden bizonynyal, mert hatá- 
rozott historiai alapja nincsen, mert költött személyek szerepelnek 


benne. 


DR. BoRBÉLY ISTVÁN. 


5 


Tanárgyülést megnyitó beszéd." 


Kedves Kartársak! Mi, unitarius tanárok, második értekezle- 
tünket tartjuk. Összegyültünk. Más népes egyházak tanárai számához 
mérten kevesen vagyunk, de az egységes magyar nemzeti kulturának 
éppen olyan jóakaró és buzgó munkásai vagyunk és akarunk lenni, 
mint más egyházak, avagy az állam nagy számú tanárai. Ezt akarta 
egyházi főhatóságunk, a mikor értekezleteink tartását egyik kedves 
kartársunk javaslatára elrendelte: erre törekszünk mi, a mikor nem- 
zeti kulturánk és egyházunk meleg szeretetétől áthatva, ide össze- 
gyültünk. A tudománynak, a közmüvelődésnek egyszerű hajlékában 
vagyunk, de kedves és magasztos azért e hajlék nekünk. Minden 
szöglete, minden porszeme elődeink egyházias buzgóságáról, áldozat- 
készségéről beszél. Több mint százéves munkával megszentelt oltára 
ez az igazi áldozatkészségnek. Innen, ez oltár mellől köszöntelek 
és szivem egész melegével üdvözöllek titeket, kedves kartársak, 
és titeket is kedves vendégeink, a magyar tanügy lelkes barátai. 

Az együttes munkában való viszontlátás örömei egy év után 
édesek. Fájdalmunk is van. Első értekezletünk óta középiskoláink 
száma kettőre apadt, tordai gymnasiumunk államivá lett. Egyházunk 
Tordán, a lelkiismereti szabadság klasszikus földjén egyik, negyedfél 
százéves erős bástyájából kifogyott, így most a tordai kedves kar- 
társakat nélkülözzük, velük a mi számunk is megapadt. A változ- 
hatatlanon megnyugszunk, megvigasztalódunk abban, hogy a mi és 
ogyuttal a tiszta magyarság több százéves bástyája állami főgym- 
nasiummá létével az igaz hazafiság erős sziklavárává fejlődött, így 
birtokába jutva minden  szükségeseknek, exponált helyén jövőre 
még eredményesebben fogja és tudja szolgálni az egységes magyar 


Tas pi Me 3 § . 6.48 
Vartotta Pap M. székelykereszturi gymnasiumi igazgató az unitarius 


tanárok által Székelykeresztúron 1909. április 5.-én tartott értekezleten, 

. kulturát s védeni a nemzeti érdekeket. Tüzzük tehát megnyugvással 
szivünkre az emlékezet szép virágát. Egységes akarattal legyünk 
azon, hogy egyházunk theologiai intézete és megmaradt két közép- 
iskolája sikereiben, jó hirnevében gazdagon kárpótolva legyen és 
hiveink önérzete önelégültségre találjon. Erre sarkaljon minket az 
egyházunk és hazánk iránt való forró szeretet. 

Theologiánk és két középiskolánk egyházunknak éltető főr- 
rásai. E forrásokat nekünk jól kell hogy gondozzuk. Tisztaságukat, 
fÍrisseségüket meg kell őrizzük, sőt folyton növelni és fölfrissiteni 
tartozunk, hogy belőlük egyházunk állandóan bő éltető erőt nyerjen 
s hogy azok a lelkiismereti szabadság, a felvilágosodás, a köz- 
művelődés és az általános emberszeretet kiapadhatatlan forrásai 
legyenek. Ily czélból iskoláink egyházias jellegét, menten a vallási 
elfogultságtól, folyton meg kell hogy oltalmazzuk. Tisztes és hasznos 
hagyományainkra féltékenyek kell hogy légyünk. Munkálnunk kell 
híven a régi unitarius összetartás szellemét, érzetét, a melyről oly 
szivesen beszélünk, de fájdalom, ma csökkenését, hanyatlását látjuk. 
Tudnunk, éreznünk kell, hogy iskoláink készitik elő mindig egy- 
házunknak hiveit. Belőlük kerülnek ki egyházunk, unitárius társa- 
dalmunk vezetői. Ezekben szerezték a multban tudásuknak, műüvelt- 
ségüknek alapját aránylag nagyszámú ama buzgó unitarius férfiaink, 
a kik szerte a hazában legkülönbözőbb állásokat töltenek be s 
mig a hazának hű fiai, addig egyházunknak is buzgó hivei, ügyei- 
ben, érdekében legnagyobb készséggel fáradoznak, apostolkodnak. 
Fényes tanuságtétel ez elődeink buzgó, vallás-erkölcsösségben, hit- 
hűségben, szeretetben, szeretettel és gyöngédséggel való nevelésének. 
Ilyen szellemben neveljünk mi is. Ha az ifjú kedves emlékeket 
vihet ki magával az iskolából az életbe, azokat mindig híven meg- 
őrzi s egyháza, intézete iránt folyton hálás lesz, ügyei iránt melegen 
érdeklődik s azokat szivesen szolgálja. Feladatunknak kell ismerjük 
intézeteink színvonala folytonos emelését. Ezzel együtt fog emel- 
kedni egyházi életünk is; ellenesetben hanyatlik, visszaesik. Két 
középiskolánkat egy színvonalra kell emelnünk, erre pedig közös 
jóakarattal kell törekednünk. Ezzel nagy szolgálatot teszünk HA gl 
egyházunknak, emelni fogjuk tekintélyét, fokozzuk unitarius hiveink 
önérzetét. Két bő forrás mindig több éltető erőt nyujt és nagyobb 
termékenyitő erővel bir, mint egy. Intézeteink érdekeit, mint közös 
érdekeket, kölcsönösen féltsük, védelmezzük, egyik vagy másik 
intézetünk iránt való előítélettől tartózkodjunk. Teremtsünk egy 


102 TANÁRGYÜLÉST MEGNYITÓ BESZÉD. 


harmonikus, egységes, bensőségteltes viszonyt mi tanárok ögyinba 
között, de a tanárok és tanítványok közt is, melynek ki és betelá 
egyaránt meglegyen a jótékony haszna. Ide fenkölt gondolkozás; 
humanus érzés, igazi pályaszeretet, nemes ambitió szükséges. Ezek 
minél bővebb mértékben való megszerzésére és megőrzésére kiváló 
gondot torditsunk. Egymás iránt őszinték, nyiltak, bizalmasok legyünk; 
egyik a más sikereinek, egy vagy más téren való kiválóságának 
örvendjünk. A személyeskedés a szent ügyeknek, a baladásnak nagy 
ártalmára szokott lenni. Ettől mindig óvakodjunk. Nemes ügynek, 
jószándéknak kicsinyeskedés soha útját ne állja. Unitarius egyhá- 
zunk, társadalmunk a tanári katedrán kívül is jogosan számit mun- 
kásságunkra. A társadalomban túl nem hajtott munkánk nem is 
válik rovására tanári hivatásunknak, sőt vele emeljük a tanári 
tekintélyt és épitjük az iskola sikerét, a mennyiben az iskolát és 
társadalmat egymáshoz közelebb hozzuk. Ez egyik feltétele az intézet 
igazi sikerének. Keressük unitarius hiveinkkel is az érintkezést, 
papjainkkal és tanitóinkkal való minél gyakoribb érintkezésre éppen 
különös gondunk legyen. Igy ismerjük meg igazán egyházunk 
életét és igy teremthetünk egy erős, unitárius közszellemet, a mely 
unitárius egyházunknak javára válik. Ezzel egyúttal a külsők jóaka- 
ratát, figyelmét is megnyerjük és egyházunkat az idegenek előtt is 
rokonszenvessé tesszük. Erre pedig nagy szükségünk van. 

Ezekben találom fel én, kedves kartársak, egyházunk érdekéből 
származó kötelességeinket. Ezek érdekében magam részéről csak helyes 
és hasznos intézkedésnek tartanám, ha egyházi főhatóságunk minél 
inkább egységesitené két középiskolánk ügymenetét, rendtartását. 
Ezt én autonomia csorbitásnak, kiskorúságnak, gyámság alá helye- 
zésnek nem tartanám. Lám, az állami középiskolák egységes tan- 
terv és egységes rendtartásuk mellett is milyen jól megférnek együtt. 
Ha valahol, akkor a középiskolai nevelésnél az együntetüségre, az 
egységesiítésre szükség is van, természetesen a tanár egyénisége, 
érvényesülése bántatlan hagyásával. A két intézet egy szinvonalra 
emelése és egy szinvonalon tartása is könnyebb lenne. Én így gon- 
dolkozom, Tévedhetek, Véleményt mondani, eszmecserét folytatni 
jöttünk ide. Én véleményt nyilvániték, eszmecserére alkalmat adtam. 

Egyházi érdekeink hazánk érdekeivel mindig azonosak voltak, 
azonosak is lesznek mindig, tehát a mikor a fönn vázolt irányban 
szolgáljuk egyházunk kulturáját, kulturális czéljait, törekvéseit, ugyan- 
akkor az egységes magyar nemzeti kultura hűséges szolgálatában 

is állunk. Munkánkban való kitartásra, előretörésre a hazaszeretet 
is sarkal bennünket. Feladatunknak ismerjük tanitványainknak az 
általános müveltség mellé nemzeti müveltséget adni. Szilárd elhatá- 
rozásunk az emberiség szolgálatára müvelni ki a nemzedékeket, 
de a nemzeti erő kifejtésével és érvényesítésével. Erre tekintettel 
a mi figyelmünket sem kerüli ki a korunkban mind inkább előre 
nyomuló sociális és nemzetgazdasági irány. Munkakörünkbe tehát 
készséggel vesszük fel ez irányok művelését is. E téren is köteles- 
ségünknek ismerjük az egészséges eszmék szolgálatába állva, hazánk, 
társadalmunk és embertársaink javát munkálni, oktatási és nevelési 
eljárásunknak bővebb sociális és gazdasági tartalmat adni. 

Mindezek után joggal mutathatunk rá, hogy értekezleteink 
tartásával hazánk és egyházunk érdekei szolgálatában állunk. Érte- 
kezleteinken jó alkalmunk van koronként rámutatni a kultura viv- 
mányaira, annak tág mezejét jóakaratulag mivelni, egybevetéseket 
tenni, esetleges fogyatkozásainkat belátni, pótolni, új eszméket vetni 
fel és új eszméket vinni el, az esetleges közönyt elnyomni, szellemi 
frisseséget, ruganyosságot kapni, egymásra jótékonyan folyni be. 
Értekezleteinknek időnkből tehát szivesen áldozzunk, azokon kész- 
séggel jelenjünk meg és szivesen dolgozzunk. Munkánkban különös 
figyelmet forditsunk a gyakorlati tételek felölelésére. Ilyen érzelmek 
és gondolatok közt az értekezletet megnyitom. Munkánkra Isten 
áldását kérem. 


Par Mózeus. 


Göndolátók. 


Felső-Zsúk. 

1908. julius 1. A kötelességérzés, a gondviselésben való bizalom 
és az a tehetség, hogy az élet bármely viszonyába beilleszkedni 
tudjunk, ezek szükségesek, hogy törekvéseinket siker koronázza. 
Első megindítja munkálkodásunkat, utóbbi megérleli; mert megedzi 
munkakedvünket, ha erőink lankadnak, biztat, ha csüggedünk — 
előnkbe varázsolván tetszetős képekben mindazt a jót," melyet 
elérünk, ha kitartunk. Bizony, ha ez érzés, mely szivünk mélyén 
mint legfőbb segitő erő kész mindig támogatásunkra, nem nyujtaná 
jobbját — még több szerencsétlen járna e földön. 

Mindenkinek megvan a maga nyomorúsága, sebe, melynek 
fájdalmait, terhét érzi. Kivéve az aranyifjúság nagy részét, kiket 
képzeletük kiragad a mindennapi élet alantos, ködös homályából, 
fel a csúcsra, a tiszta légkörbe, hol annak élvezetétől elkábulva, 
megittasodva, nem látják meg a valót a maga ridegségében. Igy 
természetesen csak szánalommal tekintenek le ránk, kik" az élet 
bajaival küzködünk. Nagy idő kell erre: a sors csapásainak kemény, 
kiméletet nem ismerő megjelenéseire, szárnyaszegetten ők is meg- 
térnek hozzánk, beismervén, hogy az ő sorsuk eggyé lett a miénkkel. 

Keménységeink lángja most magasba lobban föl, majd lelohad, 
hogy alig láthatod, minden perczben készen, hogy terveinknek tér- 
képét kiterjeszsze vagy bevonja, a mint a körülmények változása 
azt magával hozza. Hamar megbénul a nagyratörő vágyakozás, mely 
sötét felhők közepette — csak egy kis kék égbolt láttára is új életre 
kél. Mint zöld vetés, melynek levélzetét a nagy szárazság leperzselé 
— de egy jó esőre megújul és termést hozhat: soha sem mondjunk 
le arról, a mi lelkünk vágyakozása. Nem engedi azt reménységünk. 

Tapasztaltam, hogy oly egyén, ki azelőtt uriasan, kényelemben 
élt, midőn nyomorba, szűkös állapotra jutott, mások kegyelmére 
szorult — örömmel emlegeté, ha másokat is ily szerencsétlenség — 
vagy valamely anyagi károsodás ért. Nem tudtam azt megérteni 

akkor és most sem tudom magamnak kimagyarázni. Mert különben 
nemes gondolkozásu és jólelkű emberek voltak. Talán a maguk 
hibáit akarták azzal, saját maguk előtt eltakarni vagy mentegetni; 
rámutatva, hogy az másokkal is megesett. De az események ismét- 
lődése éppen nem ment fel senkit tettei alól, de figyelmeztető arra : 
nehogy más is odajusson. 

Nem igazoló — de elijesztő ok. 

Az észnek éppen úgy szüksége van munkára, mint a testnek 
a gyakorlatra, hogy izmai erősödjenek. Az emberek röstellik gon- 
dolkózni. Hány tehetséges, eszes ember, ha ráadná fejét több mun- 
kára — egy kis szellemi campagnera — kiváló egyénisége lehetne 
a társadalomnak. Eszméinek  körfutása talán haszonnal leendett 
embertársainak a szellemi vagy anyagi téren. Mig az igy eltemetett 
érték marad, mely senkinek javára nem szolgál. 

1908. julius 2. Kedves, jó fiam, két éve, hogy meghaltál. 
Megkisérlett mindent orvos és környezet, hogy életben tartson. 
Minden igyekezetünk ellenére elmentél tőlünk — mint lehull a fáról 
a gyümölcs, mely arra megérett. Mintha most is látnálak ágyadon, 
betegségedtől kimerülten, mintha most is hallanám utolsó hozzám 
intézett szavaid: ,Igen, kedves apám!" Sok idő eltelt azóta, sok 
minden megváltozott. De emléked megújul lelkünkben, kik téged 
szerettünk. Sokan összegyültek e napra most is: testvéreid és a 
rokonok, kik koszorukat helyeztek a kripta elébe, a hol megnyu- 
godtál. Nyugodj is meg jó fiam, lám körülötted vagyunk, időnként, 
gyakran, mindörökké! Ámen ! 


BR. PergicHEvicn-HoRvÁTrH KÁLMÁN. 


IRODALMI ERTESITŐ. 


Servet Mihály pöre és Kálvin viszonya ahhoz. [rta : 
Gyenge János, Budapest, 1908. Hornyánszky V. 8-r. VIII--97 1. 
Servét arezképével. — A szerző munkáját Kálvin születése negyedik 
százévi fordulójának közeledése s az a törekvés hozta létre, 
hogy Kálvin és Servet viszonya s különösen az utóbbi megéget- 
tetése kényes, vitás kérdésében az , igazságnak és a Kálvinizmusnak " 
szolgálatot tegyen. A két eczél közül az előbbit nem éri el; az 
utóbbit kebli ügynek tekintjük s ahhoz nem szólunk. 

A könyvecske röviden s eleinte tárgyilagosan, reformátori föl- 
lépése után pedig éppen nem részrehajlatlanul tárgyalja Servet életét 
előbb viennei pöréig; majd külön fejezetet szentel Servét pörének 
és elitéltetésének a viennei inguisitorszék előtt; azután három külön 
szakaszban mondja el Servet genfi elfogatását, pöre külön phazisait 
s kivégzését. Kálvinról szóló függeléke már nem tartozik szorosan 
a tárgyhoz s különben is nagyon csekély értékü. 

A szerző nem tudott uralkodni anyagán. Kivált a genfi pört 
nem tudta csak lényegében, tömören megirni s a mellékkörülmények 
útvesztőjébe tévedt. Inkább prokátora, mint történetirója a tényeknek 
s ezért, kivált jellemzéseiben, sokszor egyoldalu. Különös szeretettel 
emeli ki Servet emberi gyengéit, jelleme árnyoldalait s jó tulajdon- 
ságairól alig vétet olvasójával mellékesen, elvétve tudomást. Kálvin 
és Servet küzdelmében ily felfogás mellett a jámbor olvasó inkább 
egy szent harczát látja az ördöggel, mintsem két erős, ellentétes 
reformátori irányzat, két genialis nagy elme, két vegletes jellem 
tragikus végü küzdelmét. 

Az iró előszavában felsorolja forrásait. Az igazságos birálat 
(dr. Kováts István. Prot. Szemle 1909. 216—18.) már is kimondta, 
hogy a leginkább követett Trechselt és Rilliet Albertet sem olvasta 
elég figyelmesen el, magának  Kálvinnak pedig a Servet-pörről 
mindjárt a kivégeztetést követő évben francziául és latinul kiadott 
munkáját, valamint a Corpus Reformatorumban megjelent Servet- 

aktákat egyáltalában nem ismeri. Ezek a tények minden birálóját 
fölmentik attól, hogy részletesen foglalkozzék a kis művel, a mely 
. különben felfogásában is alig különbözik valamely XVI-XVII. 
százévi baccalaureus-értekezéstől. 

Servet ügye pedig csak a tények tisztázásáig történelmi kérdés. 
A.  megérthetésért csupán odáig kell s csupán odáig is szabad a 
kor álláspontjára helyezkednünk. Moralis itéletünknek azonban felül 
kell emelkedni a mult tévedésein s bátran el kell itélnünk akár a 
törvények köntösébe öltöztetett, akár a meztelen, durva erőszakot, 
mely a szellemi mérközést az ellenfél barbár kivégeztetésével oldja 
meg. Gyenge János könyve ennek a moralis itéletnek a kimondá- 
sánál is oly sokat elmélkedik s annyira belé helyezkedik a XVI. 
százév felfogásába, hogy végre alig tud abból kivergődni. Talán 
később megérti a most ezért nagyon leszólt Servetet, a ki bátran 
bevallotta, hogy első müve tökéletlen volt. Kelemen Lajos. 


Unitarius Egyháztörténeti Adatok (1619—1866) czimen hirdet 
előfizetést egy kötet oklevélre ifj. Biás István, a gr. Telekiek levéltárosa. 
Az oklevelek a gr. Teleki nemzetség marosvásárhelyi levéltárából gyültek 
össze s számuk meghaladja a 200-at. Kiadójuk hozzá akar járulni velük 
Dávid Ferencz születésének negyedik százévi ünnepléséhez s a tiszta jövedelem 
felét a Marosvásárhelyt építendő unitarius templomra szánta. Tájékozásul 
közli, hogy többek közt a következőktől ad anyagot: Agh István püspök 
(1762—1781), II. Apaffy Mihály fejedelem (1699), Belényesi György (1793), 
Berde Áron, Bethlen Ferencz gróf, ifj. és id. Daniel Elek (1805—1847), Daniel 
Péter (1733—1741), Fűzi János (1817—1818), Gyergyai Mihály (1801—1816), 
P. Horváth Ferencz, Károly és Miklós főgondnokok (1788—1817), Körmöczi 
János püspők (1802—1818), Kozma Gergely esperes (1804—1838), Kriza 
János püspök (1866), Kaáli Kún István (1733), Lázár István püspök (1775— 
1803), Molnos Dávid .(1816—1819), id. Mikó Lőrincz (1779), Márkos György 
(1778—1787), Maurer Mihály (1808), Pákey József (1791), Pókai Sárosi János 
(1619), Rádeczky Bálint (1621), Szentábrahámi L. Mihály (1751—1756), Székely 
Miklós püspökök (1832), Székely Mózes püspökhelyettes (1842), Szentiványi 
Sámuel (1815), Toroczkai Mihály és Károly főgondnokok (1774—1775), Uzoni 
Fosztó István és özvegye (1767—1781), Várfalvi Pálfi Zsigmond püspök 
(1728 —1734), Zsuki László (1792); a Fő- és Képviselő Tanács (1718—18£6). 
Az Oklevéltár 1909 október hó 1.-én jelenik meg. Bevezetés megirására a 
kiadó Kelemen Lajos történettanárt kérte fel. A könyv előfizetési ára 4 
korona, bolti ára 6 korona. Az előfizetési összegek 1909 junius 1.-ig Kelemen 
Albert unitarius esperes úr eczimére Marosvásárhelyre küldendők. A felhivást 
Ferencz József püspök úr meleg ajánlással látta el. 

Előfizetésre felhivás. Dr. György János , Ujszövetség hittana" 


czimű munkájára hirdet előfizetést Fodor Domokos könyvkiadó vállalata. 
, . . A közállapotok erkölcsi alapjainak megjavitására sóvárgó lélek ihletért 

mindenek előtt ahoz a történelmi erőforráshoz fordúl, mely sokkal válsá- 
gosabb, de másfelől sokkal egyszerübb viszonyok között a római birodalom 
pusztulásnak indult társadalmába a továbbélés hatalmát öntötte ; a mely a 
földi életet saját bünei vakságában reménytelennek látó embernek vissza- 
adta az emberfölötti, az elpusztithatlan isteni élet hitét. Ehez a kimerithetlen 
forráshoz fordul erőért mindenkor, a mikor a történelem látókörén nagy 
átalakulások előjelei kezdenek feltünedezni. Ehez az erőforráshoz igyekszik 
hozzávezetni a Józus, illetve az evangeliumok, valamint a Pál apostol tani- 
tásainak az összefoglalása és korunk nyelvezetében való előadása" — irja 
a felhívás, melyet ajánlunk az érdeklődők szives figyelmébe. A munka 1909 
év első felében jelenik meg 300 oldal terjedelemben s ára 3 korona, mely 
összeg Fodor Domokos könyvkiadó hivatalához küldendő Tordára. 


KÜLÖNFELEK. 


Taít elnök levele. Ferencz József unitarius püspök a 
magyarországi unitarius egyház képviselőtanácsa nevében f. évi 
januarius hónapban üdvözlő levelet intézett Taft Howard Vilmoshoz, 
az Északamerikai Egyesült Államok új elnökéhez, ki vallásilag az 
unitarius egyháznak tagja, — kifejezést adva annak, hogy az új 
elnök alatt az Egyesült Államok jóléte ,a közjólét és az emberiség 
békéje előmozdítására minél nagyobb fejlődést és haladást tegyen". 

Taft elnök ez üdvözletre febr. 16.-iki keletű levélben válaszolt, 
melyet magyar szövegben itt közlünk : 

Washington D. C..1909 febr. 16. 
Kedves Uram ! 

Szivesen vettem a jan. 28.-ról kelt levelében kifejezésre jut- 
tatott jóindulatot. Kérem, fogadja köszönetemet azokért a szives 
szavakért és jó kivánatokért, a melyek előttem nagyon becsesek. 

Őszinte hive : 
Taft dom 

— Főtisztelendő Ferencz József úrnak, a magyarországi uni- 

tarius egyház püspökének. Magyarország. Kolozsvár. — 


Taft az elnökséget martius negyedikén foglalta el a senatus, a 
képviselőház és a nép örvendezése közt. Mint ifju ember Cincinnantiban 

Wendte lelkész gyülekezetéhez tartozott, ki most az amerikai uni- 
tarius társulat külföldi ügyeinek vezetője. Taft buzgó egyháztag 
minden vonatkozásban. Jelleme, tehetségei most az eluökségre emelték, 
hogy a legmagasabb helyen tegyen szolgálatot hazájának, melynek 
kormányában már atyja is, Grant elnök idejében, mint a belügyi 
osztály vezetője szolgált. 


Az unitarius és más szabadelvű vallásos gondolko- 
zók 1910-ben Berlinben tartandó congressusára nézve Wendte W. 
Ch. titkár Bostonból a következő előértesitést közli: , Németországi 
barátaink és szövetségeseink már megkezdték a készülődést az 
unitarius és más szabadelvüek nemzetközi tanácsának legközelebbi 
congressusára, mely Berlinben 1910-ben tartatik. Hogy a congres- 
sus Németországban legyen, arra nézve az inditványt a Protestanten- 
Verein, e régóta létező és hatékonyan munkáló vallási egyesület tette. 
A Protestanten-Verein 1865-ben alakult s kiterjed Németország min- 
den részére, sok ezer tagot számlál, kik a vallás-szabadság és 
fölvilágosodás szellemének a képviselői s a gyülekezetek jogainak 
védelmezői az államegyház zsarnoksága ellen. A Protestantenblatt fő 
szerve a Vereinnak, melyet Dr. Fischer Miksa, s fia Fischer Alfréd 
berlini lelkészek és Emde R. bremeni lelkész adnak ki. Dr. Fischer 
M. 1907-ben részt vett bostoni congressusunkon s azóta mindig a 
legmelegebb érdeklődéssel viseltetik az ügy iránt. 5 főképp az ő 
buzgalmának lehet köszönni, hogy a berlini összejövetelre az elő- 
készületek már annyira előhaladtak. Van Berlinben még egy egye- 
sület, a szabadelvü lelkészeké, melynek Dr. Websky már huszonöt 
év óta titkára, s mely a környékben negyven tagot számlál, kikre 
kétségtelenül számitani lehet, hogy hozzájárulnak a congressus sike- 
réhez. 

A Protestanten-Vereinon kivül két más helyi érdekű, de hasonló 
jellegű és czélú egyesület is csatlakozott a meghiváshoz. Ezek közül 
az egyik a , Freunde der Evangelischen Freiheit" a Rajna mellékéről, 
mely egyesületnek nevezetesebb emberei Dr. Geffcken kölni tanár, 
Traub dortmundi lelkész és Jatho, a radikalis irányú kölni prédi- 
kátor. Traub adja ki a Christliche Freiheit heti lapot. A másik egye- 
sület a , Freunde d. evang. Freiheit" Hannoverben, melynek éltető 
lelke. Bousset goettingeni egyetemi tanár. Ujabban csatlakoztak a 
meghiváshoz a Christliche Welt barátai is. A Christ. Welt jeles és 
befolyásos vallási lap. Marburgban jelenik meg s álláspontja 

szabadelvű  orthodox, de bizonyos fűggetlenséggel és előhaladó 
iránynyal. Főszerkesztője Dr. Rade Márton marburgi egyetemi 
tanár, ki a bostoni congressuson mint képviselő volt jelen. Kiváló 
értelmi erő s született vezér, egyike Németországon azoknak, kik a 
nemzetközi érintkezéseknek szószólói és ügyünknek odaadó barátja. 
Ugy vagyunk értesülve, hogy a németországi egyetemi tanároknak 
kétharmada ez egyesülethez tartozik, mely a kereszténység szabad 
fejlődésének előmozditására alakult. 

Ennek a négy és még más ezután megnyerendő egyesületnek 
támogatása mellett tartatik meg a vallási congressus Berlinben 
1910-ben,  augustus hónapban. A congressus ideje még nincs 
pontosan megállapítva s egy részben függ attól is, hogy a berlini 
egyetem mikorra teszi csakugyan e hónapban tartandó századik 
évfordulójának ünnepélyét. — A rendező bizottság, mely az emli- 
tett egyesületek kiküldötteiből alakult, nem rég gyülést tartott Han- 
noverben s a congressus eczéljára és munkájára nézve megállapo- 
dások jöttek létre. Ezek még ugyan nem véglegesek, de abban 
megegyeztek, hogy Bremen, a vallási radikalizmusnzak Németor- 
szágon főhelye üdvözölje először a külföldről jövő vendégeket. 
A küldöttek innen Berlinbe mennek, a hol valószinüleg augustus 
első hetében lesznek a congressusnak ülései és tartanak hét napig, 
beleértve a kirándulásokat szombaton Wittenbergbe, a Luther 
munkásságának szinhelyére, és Weimarba, hol (Goethe, Schiller és 
az emberi szellem más felszabaditóinak emlékei vannak. Vasárnapot 
a vendégek Eisenachban töltik, melyhez annyi regényes és hősi 
emlék társul. Az utolsó ülést Wartburgban fogják tartani. — A 
rajnavölgyi szabadelvüek is meg akarják vendégszeretetüket mutatni. 
Kölnben akarják, hogy lássuk az ő hires folyójukat. — A congressus 
tervezetét átalánosságban megbeszélték. Angol és amerikai bará- 
taik kivánságához mérten a tervezet magában foglalja a német 
theologia, bölcselem és egyházi élet jelen állását. És ezek ismer- 


tetésében remélhetőleg résztvesznek Weinel,  Gunkel,  Bousset, . 


Troeltseh, Naumann, Traub, Foerster, Dorner, Schmidt, Kucken, 
Windelband, Baumgarten, Kirmss, Rade és Harnack lelkészek és 
tanárok. Igy a külföldi küldötteknek szerencséjük lesz, hogy az 
előadások során hallgathatják és találkozhatnak Németország sok 
kiváló tudósával. Hogy az előadások megértése meg legyen köny- 
nyítve, angol nyelven előre kinyomják és szétosztják ama tagok 
közt, kik a német nyelvvel ismeretlenek. — Hogy a külföldi kül- 

döttek mily részt vegyenek a felolvasásokban, azt ezután határozzák 
meg a congressus titkárával egyetértve, ki reméli, hogy a jövő 
nyáron előre találkozik a bizottsággal és figyelembe veszi más 
barátok tanácsát is. A külföldi küldöttektől azt várják, hogy beszé- 
deikben tekintettel lesznek az alkalom nemzetközi jellegére. — A 
német bizottság által kifejezett egyik óhaj, hogy Parker Tivadar 
születésének századik évfordulóját 1910-ben augustusban ünnepeljék 
meg Berlinben. 

A congressus, kirándulások, nyomtatványok és egyéb dolgok 
kültsége mintegy nyolez-tiz ezer dollárra megy. A hannoveri érte- 
kezleten elhatározták, hogy a német bizottságot újabb tagokkal 
nagyobbítják és ez év tavaszán gyülést hivnak a nemzetközi con- 
gressus érdekében valószinűleg Berlinbe. A Protestanten-Verein ez 
évi őszi közgyűlésén kétségtelenül tovább tárgyalják és előbbre 
viszik a congressus ügyét. 

A berlini congressus után, remélni lehet, hogy a küldöttek 
közül sokan Magyaroszágra utaznak és részt vesznek Dávid Ferencz, 
a magyar unitárius egyház megalapítója születésének negyedik 
százévi fordulóján rendezendő ünnepélyen. 

Minden jel arra enged - közetkeztetni, hogy. a congressus 
1910-ben Németországon nagyon sikeres lesz. S itt az ideje, hogy 
európai és amerikai szabadelvű barátaink megtegyenek mindent arra 
nézve, hogy minden országból minél számosabb küldött jelenjék meg" . 

Darwin születésének századik évfordulóját (1809. febr. 12.) 
ünnepelték s ünneplik ez évben mindenütt a tudomány mivelői és 
barátai. A fejléselméletnek nemcsak a természettudományban, hanem 
a szellemi élet minden terén nagy hatása volt a tizenkilenezedik 
száz második felében. Folyóiratunk hasábjain annak idején tüzete- 
sen foglalkoztunk a darwinismussal és annak a valláshoz és az 
erkölcshöz való viszonyával. S a mit akkor irtunk, azt ma is teljes- 
ségében föntartjuk: hogy a czélirányos darwinismus nem ellenese a, 
vallásnak. Sőt ezt Darwinnak a fia által később kiadott életrajzi jegy- 
zetei is megerősitik, mert Darwin maga is, úgy szólva czélirányos 
evolutionista volt. A világegyetemet nem tekintette a vak esetlegesség 
művének. , Méltán nevezhetnek engemet — mondotta — theistának." 
Darwin távol állott az anyagelvű fejléstantól, melynek aztán a német 
Hickel lett a képviselője. S mi a Darwin emlékének ünnepléséhez 


vallási szempontból is őszintén és kegyelettel csatlakozhatunk, 

Egy időszerű (??) kérdés. E czimen a ,Sárospataki 
Református Lapok" idei 10. száma egy a ,Ref. Lelkészegyesület" 
hasábjain megjelent szokatlan stylusú czikket ismertet. Tanulságul § 
további következtetésre közöljük itt belőle a következőket : j 

, Egy időszerű (??) kérdés. Ezt a kérdést nem én vetem föl. 
Ez a kérdés egy cikksorozat élén díszlik, mely a , Lelkészegye- 
sület" hasábjain a , Tudomány" rovatban, még pedig párhuzamosan 
a , Sociális Kurzus". címü korszerű fejtegetéssel jelenik meg. A 


cikksorozat czíme: , Kik a kiküszöbölendő eretnekek ?" ! 
Ugy-e, időszerű kérdés?! Protestáns, közelebb református 
egyházunk ezer sebből vérzik. Egyes levelei — a szórványokban 


— sárgultan hullanak alá; hírneves buzgóságának virágai szinüket 
hagyva hervadoznak. Az ellenség, mely teljes fegyverzetében, erő- 
től s önbizalomtól s a megváltozott korszellem támogatásától elbiza- 
kodottan tör reánk, már kimondta, hogy Magyarországon helyre 
kell állítani a Mária uralmát. Világi férfiaink ajakán egymásután 
zendülnek az intő szózatok, hogy , Megnehezült az idők viharos . 
járása felettünk" s azok, a kiknek alkalmuk és módjuk volt, hogy. 
e boszorkánykonyha titkaiba betekintsenek : félve, aggódva hívják . 
tömörülésre az egész protestáns, nem, hanem az egész liberálisan 
gondolkozó magyar intelligentiát a fenyegetett lelkiismeret, a meg- 
győződés szabadságának védelmére irányuló harci sorba, s ime, 
épen ekkor az ORLE hatalmas testülete egyik legsürgetőbb kérdésnek 
azt látszik tartani: Kik a kiküszöbölendő eretnekek? Vagyis hogyan 
lehetne eltávolitani (bilincsekbe verni, esetleg megégetni) azokat az 
, új reformátusokat", a , felvilágosult és haladó rationalistákat", 
, édes Jézust tagadó, czifrázó racionalista atyafiakat", vagyis mind- 
azokat, akik a Szentháromság dogmáját, a Jézus csodáit, istenségét, 
szűztől születését [mert hiszen, mondja, az állatok világában a 
szűzen nemzés, parthenogenesis egészen természetes gyakori dolog 
(azt elhagyja, hogy a legalsóbb rendben), tehát nem képtelenség] nem 
szóról-szóra úgy értelmezik és hiszik, mint a cikket író Eugenius, 
mindazok kiküszöbölendő eretnekek. Ezek az új reformátusok, a 
felvilágosodással kaczérkodó lelkészek, kik nem csupán dogmát pré- 
dikálnak, legalább nem az ő értelmében, akiknek fájdalom, egy 
hajuk szála sem görbül meg, az eretnekek, sőt még azok is, kik a 
, fevlágosultak"-kal kokettiroznak, megtagadják az Úr Jézust az 
emberek előtt. — Es remélik, hogy ezek a ,d.....k" a hivő 
, református Sonnak " immár nagy magas hegyéről, amire nem 
méltók, nyakra-főre rohanjanak a monarchiánus új református külön 
egyház tengerébe", Sőt akarja az Úr (ezt tudja Bugenius próféta), 
hogy tovább-tovább hajtsanak, , haljanak a vízbe". Sőt többet remél, 
hogy tettükkel felébresztvén ,az istenes figyelmet" (Inguisitio ? !) 
és reakciót, (aminek tudvalevőleg a protestantismus a hivatott kép- 
sag gagátlttáogk köássÁ s, a BRRÁt Pál-féle irtókést, az érettebb jövő- 
é ") .egy kemény és határozott zsinati tör- 

vényben teljes mértékben érvényesítendik az egyenesen az Úr Jézus- 
tól nyert kulcsok hatalmát". (Ertsd: egy kis autodafét rendeznek itt 
is, ott is, mig végre maga marad a hithű Eugenius.) 

Bocsássanak meg, tisztelt olvasóim, hogy ennyi badar idézet- 
tel fárasztani bátorkodtam. Ennyi azouban szükséges volt arra, hogy 
kimutassam, miszerint Eug. gondolata értelmében a mi legnagyobb 
veszedelmünk nem a hyerarchia, nem az ultramontán támadás, sem 
a secták, hanem a református lelkészek egy nagy tömege, akik a 
felvilágosodással (mely tudvalevőleg a protestantismus legnagyobb 
ellensége!) kaczérkodván, az írás szavai szerint: , mindent vizsgál- 
nak, még az Isten mélységeit is", de azokat nem úgy értelmezik, 
mint a csalhatatlan Eugenius. Nincs is sürgősebb teendőnk s bajaink- 
nak hathatósabb orvossága, mint ezeket kiküszöbölni, kiközösíteni. 
Azt hiszem mégis, hogy hathatósabb s Eugenius úrnak is inkább 
kedvére lenne a Kálvin jubileumi évében Budapesten a Kálvin-téren, 
Debreczenben a nagy templom előtt s más hithű református köz- 
pontokon óriási máglyákat rakni nyers fűzfából, arra oda hordani 
az új reformátusokat, a felvilágosult racionalistákat s hegyébe egy 
csomó unitariust s mig Eugenius —- hiszem, kevesedmagával, talán 
(higyjük a jobbat) egymagában — hithű imákat morzsolgatna, lassu 
tüzön megpörgölni őket. Ekkor lenne boldog a , Református Ston- 
nak immár nagy magas hegye. 

De legyen elég ! 

A , Tudomány" rovata alatt megjelent ezt a galimathiast nem 
akarom megtisztelni azzal, hogy érdemben szóljak a kérdéshez. 
Nem akarom figyelmeztetni arra, hogy mi -—— ellenségeink szemé- 
ben eretnekek, — legkevésbbé vagyunk hivatottak az eretnekek 
keresésére és üldözésére, mely a lelkiismereti szabadsággal, örök 
szilárd alapunkkal is szöges ellentétben áll; nem hozom fel azt, 
hogy az evangyéliom szerint: a hit nem beszédben áll, hanem csele- 
kedetben s Idvezítőnk nem azoknak ígérte az üdvösséget, kik a 
későbbi zsinatok — egymást ugyan kiátkozó — dogmái értelmében 
vallják az ő Istenségét, sőt egyenesen megmondta: ,nem min- 
denki, a ki ezt mondja: Uram! Uram! megyen be a mennyek- 
nek országába, hanem aki cselekszi az én mennyei atyámnak 
akaratát." Azt sem hozom fel, hogy Jézus sehol sem mondotta 
azt, hogy arról ismerik meg az ő híveit, ha a zsinati megállapodá- 
- sok igaz értelmében hiszik a szentháromságot, hanem igenis mon- 
dotta ezt: , Szeressétek még ellenségeiteket is (—  közösítsétek ki 
lelkésztársaitokat?), áldjátok azokat, akik titeket átkoznak" stb. és 
ezt: erről ismerik meg mindenek, hogy én tanítványaim vagytok, ha 
,egymást szeretenditek", továbbá: ,amint én szerettelek titeket, úgy 
szeressétek ti is egymást." (Es ő nem ölt meg, nem közösített ki senkit, 
még Judást sem, hanem meghalt az övéiért). A testvériség boldo- 
gító társaságát (az Istenországát) alapította meg, melyben a legfőbb 
elv nem az uralkodó imádása (előtte szolgai megalázkodás), hanem 
a tagok boldogsága volt ezélúl kitüzve. Mondom, nem akarok érdembe 

bocsátkozni, csak egy kérdést teszek nem is a czikkíróhoz, hanem 
az ORLE tudós elnökéhez: Időszerünek tartotta-e felvetni ezt a 
kérdést? Ez a legégetőbb sebe anyaszentegyházunknak ? Oly sokan 
vagyunk-e már a lelkészegyesületben, hogy elérkezett volna a gyom- 
lálás munkája? Lám az Idvezítő a konkolyt meghagyja a buza 
közt és az aratás idejére hagyta azok kiválogatását és megégetését, 
. e f. . . sin. 
ami más szóval azt teszi: , Egyedűl az Úr (s bizonyára nem Kug.) 
tudja, kik legyenek az övéi!" S nem látom alapszabályainkban az 
eretnekek keresését és üldözését. 

Ez az igazi magyar átok! A bajban, a veszedelmek között, 
midőn egy akaratra, összetett erőre lenne szükség, ahelyett, hogy 
ellenállhatatlan erővel az ellenséget döngetnők, egymásra támadunk, 
egymás fején próbálgatjuk ki — ellenségeink örömére — fokosaink 
erejét. És mikor a közös veszedelem érzetében minden prostestánst, 
sőt a haladás és felvilágosodás minden egyes barátját oldalunk mellé 
kellene állítanunk : nincs-e nekünk sürgősebb teendőnk, mint felú- 
jitani a homoousta és homotusia áldatlan vitáját s kiátkozni, kikö- 
zösíteni egymást, irtani, fogyasztani seregünket és épen ebben a 
veszedelmes időben ? 

Kálvin városában az új egyházi alkotmány az ígehírdetést 
korlátlanul a lelkész meggyőződésére bizza s mindenkit befogad, aki 
magát — nem ref.-nak, hanem — protestánsnak vallja. Hát mi 
kiközösítjük azt, aki hű munkása a Jézus Istenországának, ha 
ugyan a dogmát nem ugy hirdeti, mint E. kívánja? Ez az, amit 
én időszerűnek nem találok ! bé 

A ,Ne temere". Vaszary Kolos bibornok herczegprimás a 
márt. 16-án tartott tanácskozáson közölte a püspöki kar tagjaival 
az apostoli szentszék legujabb döntését, a melyet a magyar püspöki 
karnak odaterjesztett kérelmére a ,Ne temere" decretum XI. fejezet 
2-ik szakaszának alkalmazására nézve hozott. A magyar püspöki 
kar ugyanis mindjárt a ,Ne temere" XI-ik fejezet 2. szakasza hiva- 
talos magyarázatának megjelenése után felterjesztést intézett az 
apostoli szentszékhez, a melyben a Provida szóval kezdődő és erede- 
tileg csakis Németországnak szóló pápai eonstitutiónak Magyar- 
országra való kiterjesztését kérelmezte. Az apostoli szentszék, tekin- 
tettel a fenforgó kivételes körülményre, a kérelemnek helyet adott; 
egyuttal kijelentette, hogy mindazokat a vegyes házasságokat, a 
melyek Magyarországban a Ne temerének életbeléptetése óta e czimen 
107 P; Gszt " .. édi ; p 
egyházilag érvénytelenül köttettek, ezennel érvényeseknek nyilvá- 
nitja. z niHá 95 ; 5 A , Ő k 
utja. A kedvezmény kiterjed Magyarország kapcsolt részeire is, 


A vegyes házasságok. A vegyes házasságoknak a , Pro- 


vida" kezdetü pápai dekrétum alupján való rendezése végett a magyar 


katholikus püspöki kar bizottságot küldött ki, a mely most végzett 

a feladattal. Az uj szabályzat szerint — a mint a Politikai Heti- 
szemle jelenti — a katholikus és nem katholikus felek között, ha 
a nem katholikus fél érvényesen meg van keresztelve, — például 
protestans -— a házasság kötése bármely formában lehetséges, ha 
különben nincs közöttük házasságbontó akadály. Érvényesnek ismeri 
el az egyház a házasságot, ha a házassági kijelentés szabadsággal 
és bizonyithatólag bármely formában történt is. Egyházi szempont- 
ból véve tehát akkor is érvényes lesz a házasság, ha a vegyes 
párok csak az állami anyakönyvvezető előtt kötötték meg házas- 
ságukat". Más szóval a vegyes párok maradhatnak csupán az állami 
kötés mellett, semmint protestans lelkészszel áldassák meg házas- 
ságukat. Ez a ,Ne temere" visszavonása után alig érthető. Ily 
álláspont nem alkalmas arra, hogy a keresztény testvériséget elő- 
segitse, a mire pedig e hazában annyira szükség van, s a mit ama 
szabályzat ellenére is érezni fognak annak különböző vallású polgárai. 

Weygelné, Zalaszowska Katalin. Az első lengyel uni- 
tarius hitvalló Weygel Melchior krakowi városi tanácsos, aranymives 
özvegye. E nő volt az, Budzinus Szaniszló szerint, a ki Lengyel- 
országban először vallotta az unitarius hitet, s kit ezért 1539-ben 
Krakowban nyilvánosan megégettek. Zalaszowska Katalin ismerősei 
előtt a háromságtan ellen nyilatkozott. A szentirást olvasgatva, 
jutott e meggyöződésre. Egyházi törvényszék elé hurczolják, a 
keresztény hittől való eltéréssel vádolva. Birái előtt ily vallomást 
tesz Istenről: ,Hiszek az egy Isten lételében, a ki teremtette az 
egész látható és láthatatlan világot s a kit az emberi értelem föl nem 
foghat". S nemcsak a háromságtant vetette el, hanem tagadta, hogy 
Jézus Krisztus öröktől fogva lenne Istenfia és tiltakozott a mise- 
áldozat ellen is. Az egyházi törvényszék arra itélte, hogy a város 
piaczán égettessék meg. Birái közül némelyek kisérletet tettek, hogy 
nézeteinek viszszavonására birják, hogy életét megmentsék; de ő 
tántorithatatlanul megmaradt az ő hite mellett és csodálatos bátor- 
sággal szenvedte el a máglya lángjai közt a legkinosabb halált. 
Ez volt Zalaszowskai Katalin, az első lengyel unitarius hitvalló. 

Az unitarius kollegium könyvtárának érdekes köny- 
veiből: Piscator. Artis poeticae praecepta (Albae dJuliae, 1642. 
8-r.) ezimű csinosan bekötött, már szúette táblájú művének czím- 
lapján e bejegyzések olvashatók : 

Sum Joannis Fölkeny Százkezdj. Ao 10644. 18. Cal. Decembris. 


Alba-Juha.; Emptus d. fö, 
gr 

Tehát e könyv legelőbb a gyulafehérvári ref. kollegium egyik 


szász tanulójáé volt, ki ugyanott 73 denáron vette. Az első tulaj- 


donostól ismét egy másik szászhoz került. A XVIII. száz elején 
már unitarius tulajdonosa volt, mint az első tiszta lapon e följegyzés 
tanusitja : 

Ex Libris Andrae Bölön. Emptus dr. 34. Anno 1705. 

Ugyanez időből a czímlapon még ez áll:  Balthasaris D. 
Köpeczi Ao 1716. 2. Januarij Claudiopolh. 

A könyv elejéhez és végéhez nehány levélnyi latin prozódiai 
szabály van mellékelve a XVII. százból. Hátul valami Geleinek neve 
van följegyezve Újszékelből. Alább ez a latin-magyar epigramma 
olvasható : 

Oui cupit im lecto lucem videre diei, 
Utilitas et honor raro dabitur ei. 

A ki délig az ágyban ásit s húzódozik, 
Attól haszon "s betsület felettéb irtózik. 

(1907.) tegy 7 

Kaivin születésének negyedik százévi fordulóján Genfben 
emlékkötetet adnak ki. A kötet a genfi reformatornak a neveze- 
tesebb iratait fogja magában foglalni, egyebek között önéletrajzát, 
mely zsoltármagyarázatának elején áll; az ereklyékről szóló érte- 
kezését, mely tiltakozás a papi csalás ellen; az astrologiáról szóló 
értekezését, melyben a babona ellen ir; I. Ferencz franczia királyhoz 
intézett levelét, mely a protestantismus védőirata; az újszövetséghez 
irt előszavát, mely biblia magyarázati elveit tartalmazza; s az urva- 
csoráról való értekezését, mely az áhitat munkája. 

A római katholikus egyház egyik megalapitójáról, 
Ireneusról, Beuzart , Etude sur) histoire des dogmes" munkájában 
ozt irja: Polykarpos gyakorolt rá nagy befolyást s theologiai és 
egyházi munkáját Ireneus 190 körül irhatta. Az egyházat illető 
nézetei : Az egyházé a tekintély (episcopatus), az egység (traditio) 
és az igazság (a szentirás), Az ó-szövetség az Isten szava és az 
újszövetségi iratok isteni ihletésnek a gyümölcse. — Az apostolok 
biztosítanak a szentiratok valódiságára nézve. A traditio a szentirás 
magyarázata az egyház által. Minthogy a szentírást nem mindenki 
tudja felfogni, azért annak helyébe a hagyomány léphet. Kétes ese- 
tekberi a hagyományhoz kell fordulni. Az apostoli hagyomány való- 
diságát az episcopatus biztosítja. A püspökök az apostolok utódai 
és ugyanazt a tekintélyt élvezik. Mint apostoli utódok nyerik a 

. szentlelket, mely a tanra nézve minden tévedéstől megóvja. Mindenik egy- 


házközség elvileg egyenlő, de az egyház oly köztársaság, mely monar- 
chiává lenni indult. Róma minden tekintetet magához vonz. Ireneus 
határozottan Róma felé fordult és annak adta az elsőséget . . . Igy lett 
idővel az apostolok egyházából római katholikus egyház. — Ireneus 
két sacramentumot ismer: a keresztséget és az urvacsorát. A kereszt- 
ség az egyházba belépésre és a bün megbocsátására szolgáló eszköz. 
Az úrvacsora az egész cultusnak összege. Ireneus nem hiszi, hogy az 
úrvacsorai kenyér és bor teljesen átváltoznék a Jézus Krisztus testévé 
és vérévé. A kenyér és a bor isteni elvtől, az Igétől vannak áthatva 
s táplálják a hivőt testileg s testének halhatatlanságot biztositnak, — 
Az emberről való nézete, hogy az ember nem aeon, mint némely 
gnostikusok tanitották; sem nem teremtetett az angyalok által, mint 
más gnostikusok erősitették; sem nem formáltatott a demiourgos 
által, mint nehány gnostikus hitte. Az ember Isten teremtménye. 
Az ember testből és lélekből áll, mely mindkettőt Isten teremtette 
s mindkettőnek egyenlő a méltósága. Testének halála után a lélek 
a halottak tartózkodás helyére megy, hol várja a feltámadást, vagyis 
a testével való egyesülést. A Krisztus testi feltámadása bizonyossá 
teszi a hivőt az ő testi feltámadásáról. Ily nézeteket vallott Ireneus. 

A vallástörténelem tanszékére a , College de France"-ba 
a pár hónappal ezelőtt elhunyt Reville Jean helyébe Loisyy abbét nevezte 
ki három jelölt közül a franczia kormány. Loisy abbé a modern katho- 
licismusnak egyik legkiválóbb, legtudósabb képviselője. Először a párisi 
kath. papnevelő intézetben volt tanár, de szabadelvü nézetei miatt 
1898-ban ez állását el kellett hagynia. Azután az École de Hautes 
Etudes-ben nyert tanári állást, melyről 1904-ben maga mondott le, 
miután könyveit és személyét egyházi kárhoztatás érte. Loisy abbé 
mindig következetes volt önmagához; sem gyüngeséget nem árult 
el, sem kétértelmű szerepet nem játszott; a szabadelvüségből lelke 
nem járt vissza az elhagyott ultramontanismus rejtett tájaira. Az 


. igazságok mellett, melyekhez a történelmi vizsgálódás útján jutott, 


szilárdon megállott. A vallástörténelmi tanszék a College de Fran- 
ceban széles tért nyit most számára és szabadvizsgálódást biztosit, 
s az előzmények után remélni lehet, hogy tovább és fölebb fog 
Loöisy a történelmi igazságok megismerésben haladni. 

Khina a haladás útján. Japánnak Oroszország felett nyert 
győzelme a , mennyei birodalmat" is megmozditotta. A khinai con- 
servativismusnak erős intő jel volt a japáni példa. KEs Khina elha- 

tározta, hogy a nyugati cultura elsajátitására nézve Japánt követni 
fogja. S ma a tróntól le a legalsóbb néprétegig a reform iránt 
hajlandóság mutatkozik. Csupán egy kicsiny párt ragaszkodik még 
a régi rendszerhez, mely azonban a megindult mozgalmat meg 
nem állíthatja. Hogy mennyire akarják a reformot, mutatja az, hogy 
azt az iskola reformján kezdik és arra nézve terjedelmes tervet 
dolgoztak ki. A régi vizsgarendszer, mely a mandarinságra minő- 
sitett, elesik. Khinában eddig nem voltak állami iskolák, hanem 
mindenki magán úton készült a régi khinai klassikusokból és csak. 
a vizsgát kellett aztán állami bizottság előtt letenni. Most az egész 
iskolaügyet az állam veszi kezébe s lesznek alsóbb, közép és felsőbb. 
iskolák, a melyekben a khinai klassikusok mellett a természettudos 
mányi tárgyak is kötelezők lesznek. S azok a nemzetek, melyek Khinát. 
ezelőtt nehány évvel érdekkörök szerint akarták megosztani, min- 
denik a maga kereskedelme számára egy külön territoriumot biz- . 
tositni, most már csak az iskolai reformban részvétellel biztosit-. 
hatnak maguknak befolyást. Az amerikaiak, japánok és angolok 
teszik is ezt. Amerika részéről a többek közt Rockefeller három millió 
dollárt adott a Shantungban állítandó angol-amerikai-khinai egye-. 
tem számára. Az amerikai kormány pedig a boxerlázadás okozta 
amerikai károk kárpótlás összegét visszaadta Khinának, az alatt a 
feltétel alatt, hogy évenként nyolczvan khinai ifjut küld államkölt- 
ségen az Egyesület Államok iskoláiba tanulásra. A japániak meg 
éppen elárasszák Khinát tanerőkkel, ujságalapitást és mindenféle 
eszközt felhasználnak befolyásuk biztosítására. S ezenkivül mintegy 
tízezer khinai ifjú tanúl a japáni felsőbb iskolákban. Az angolok 
Tainganfu észak-khinai városban már ezelőtt több évvel állitottak 
angol-khinai egyetemet. Mindez a khinai állami iskolareformot 
csak elő fogja segiteni. A nyugati culturának megismerése a val- 
lási fogalmakba is új képzeteket fow hozni és azok kétségtelenül 
tovább terjednek és nagyobb mértékben, mint a hogy azt az eddigi 
vallási küldöttségek eszközölhették. 

Oroszországban az alkotmányos kormányzat alatt sem javul- 
tak a vallási ügyek. A Japánnal viselt háború sem nyitotta meg 
szemét az orosz államférfiaknak, hogy az igazi reform útjára lép- 
jenek és érvényt szerezzenek a lelkiismereti szabadságnak. Sőt 
épp ennek az ellenkezője történik, Ujabban a szent orosz egyház 
püspökei Kieffben értekezletre gyültek össze és elhatározták, hogy 
felirnak a dumához (parliament), hogy az mondja ki : hogy a duma 


I 

. nem illetékes törvényt hozni a nyilvános istentiszteletet vagy a 
. papságot illető ügyekben. S egyúttal előterjesztést tettek, hogy 


. miképpen akadályozák meg más felekezetek terjedését. Igy például, 
. hogy az orosz egyház tagjainak ne legyen szabad kitérni a püs- 


3 engedélye nélkül; az eretnekek által tartott birtokok tőlük 


vétessenek el és adassanak igaz hivő tagoknak; a dissenter tes- 
tületek tanitói, ha téritésen kapatnak, törvény által büntettessenek. 
Ha az előterjesztést minden pontjában nem is teszi magáévá a 
kormány, de arra sincs kilátás, hogy a szent orosz egyház előjogait 


. korlátozza és a vallásegyenlőség elvét emelje törvényre. 


Belgiumban a közvélemény nagyon felzudult a szerzetek 


. folytonos szaporitásán. 1900-ban 2286 szerzet volt 40.834 taggal, 
: holott azelőtt félszáz évvel 776, 11,968 taggal. Az állam és egyház 


szétválasztása Francziaországban első sorban a szomszéd Belgium- 
mal éreztette hatását. Egész sereg szerzetes özönlött oda, úgy hogy 


. Belgiumban 1906-ban a szerzetek száma 2764 lett s a szerzetes 


barátok- és apáczáké 46,794. 

Az evangeliumoknak egy értékes kézirat példányára talál- 
tak Kisázsiában. A példány biborszinű selyemre van irva ezüst- 
betükkel görög nyelven. Hozzáértők becslése szerint a VII-ik száz- 
évből való. A szentpétervári császári könyvtár tizenhárom ezer rubelt 
fizetett érte. Értékes voltáért és archeologiai becseért több felé osz- 
tották el. Egy részét megvásárolta a Vatikán, s egy másik részét 
a londoni nemzeti muzeum. Most Szentpétervárt az egészet kiadják 
hű utánzattal, biborszinű selymen ezüst betükkel. 100 példányt nyo- 
matnak belőle és egy példánynak az ára 500 rúbel lesz. 

Gyászhir. Fekete Gábor kir. táblai elnök, unitar. egyházi 
főgondnokot és családját nagy veszteség érte veje, Bodola Gábor 
székelyudvarhelyi kir. törvényszéki elnök febr. 9-én történt halálában. 

Adományok a marosvásárhelyi templom építésére. 


(XI. közlemény.) 


Unitárius Egyház 1908. évi segélye 400 korona. Csiki László egyházi 
tanácsos 471. sz. gyüjtőivével Marosvásárhelyről 100 korona. Deák Gergely 
körjegyső Sóváradról 12 korona. ; 

1—XI. közlemény összesen 4756 korona 30 fillér. 

Fenti kegyes adományokat hálás köszönettel nyugtázom s felk 
azokat, kik adományaikkal késnek, hogy gyüjtésüket, illetve elfogadott 
gyűjtőlveiket, ha üresen is, sziveskedjenek beküldeni, hogy elszámolhassunk. 

Marosvásárhely, 1909 márt. 12-én. 

lelkész és ideiglenes pénztárnok. . 

Alapitvány a székelykeresztúri gymnasiumnál. 


Lőrinczy Dénes ny. vezérőrnagy székelykeresztúri egy érátsatézéztáetetbtlll 
szorgalmas és jómagaviseletű szegény székely fiuk segélyezésére 2000 kor. 
alapitványt tett. Nemes szivű alapitványozó katonai pályáján becsületére, 
díszére vált a székelységnek. Most szülőfalujában, Szent-Ábrahámon nyu- 
galmat élvez. Most sem pihen, csak munkakört cserélt, jótetteket gyakorol. 
Szülőfaluja népneveléőse űgyében nagy áldozatot hozott. Közelebbről tett, 
emlitett alapitványával pedig áldozatot hozott egész egyházának s a HEBÁZHSI 
kulturának, 


Az intézet nevében nemeslelkű  alapitványozónak forró köszönetet 
mondok, 


Székelykeresztur, 1909. márt. 17-én 


PAP Mózes, 
igazgató. 


